E bhulan paneka abdhina segghut meyos ka cafe amargha senneng ka kopi. Salah settong Cafe kopi se kaula sennengeh engghi ka'dhinto belikopi. E settong bhakto kaula meyos ka cafe paneka, Abdhina meyos kadhibi'an bhakto paneka niattah ngerjaen tugas. Molae dhari pokol 10 lagguh ban lastareh saketar pokol 5 sorean. Abdhina lalengghien neng cafe paneka. Duh ma cek sennengah amarga karyawan epon sae ban andhap. rassah dhari kopi epon lok parlo eraguaghin. Abdhina senneng melleh belikopi amargha rende kafeinnah ban rassannah pas neng tang salera. Lastarennah ngerjaen tugas, abdhina lajuh ngobange pole. kopi neka. tape rejekkennah kaula olleh gratis 1 kopi se kaula sennengeh amargha segghut ban daddhi laghananh se setia dhari beliopi ka'dhinto


Bannya' oreng ta' partaja jha' dhusa reya bada. Banne ghun setan malolo se katako'. Kadhang Pangeran ta' etako'e bi' manossana. Dhingla eberri' cobha, bhuru ngako jha' Pangeran reya bada. Repot ongghu jhaman sateya reya. Bada oca' se ekarebbhu' se lakar ghu-ongghu kodhu ajaga ibadana dari maksod se bisa mamaso' dhibi'en ka naraka. Oreng sateya bannya' keya se ghita' partaja jha' okoman neng aherat reya bada. Banne ghun nyamanna odi' neng dhunnya malolo se epekkere. Odi' neng aherat keya. Keng mon bannya' oreng se ta' partaja ka Pangeran, ajiya tamaso' oreng se cengkal ban ta' noro' pato pa-apa se edhabu nabi dalem hadis-hadissa. Koca'en sapa-sapa oreng se noro' pato tengka ghulina Nabi dalem ibada, ajiya tamaso' oreng se samporna neng dhunnya.


Mela dhari pan saponapan kaleh kulah neka lakar hobi sarah a dhagang, A dhagang neka se paleng hasel jareya melanah kulah awal juwel neng roma ban hasellah lomayan ontong jughan. Pan saponapan kaleh tetangga neka ngobenge jhajahan jareya molaen dhari nak kanak sampek reng seppo. Jhajan jareya kulah tabhare ban kulah ngebey dhari malemmah epon ban e dhaganga ghin teppak kalagghuna. neng amper roma neka lakar la segghut ka rammean nak kanak kennek jaruah saenggha bannyak reng bhang ngobange ban melleh dhagangan kulah sampek malem pokol 8 an juah. Kulah lajuh a lanjut ngebey jhajan se reghena neka lok jhau dhari kamampoan nak kanak kennek jaroa.


Sadhajana elmo se e ajharin sareng guruh pastennah jaruah ban arebahannah aneka bisa daddhi manfaat ka'adha'eng ka kita selakoh moredde jareya. Salah settong ajharen guruh kulah tor se paleng kulah enga' tor emodhin ghi sala settongah ajharan dhari ustadzah se badaha neng ibtidaiyah lamba' teppak asekolah. Nyoro kaua=la noles tolesan se inpiratif amargha tang tolesan jareya genteng ruah ban kata katannah dabunnah sae. Ustadzah jareya adhabu, manabi pa apah elmo se etoles sampeyan paneka e becah sareng oreng ban oreng jareya ngalakone tor kabukka' atennah amargha tolesannah sampeyan jareya, aneka bhakkal daddhi settong kamoljaan ban daddhi elmo se bermanfaat ka sadhajana oreng. Daddhi molae dhari ka'dhinto kaula senneng sarah.


Wisata Camplong la abit se bannya’ edatenge oreng. Dari reng dalem sampe’ ka reng dari lowar Madhura. Neng dissa, bada tase’ se beddhina pote. Keng ghi’ bannya’ sarpa’enna. Neng Camplong maske etambai rang-bharang se bisa madateng bannya’ na’-kana’ kene’, tase’en pagghun ta’ bherse. Paleng se bherse ghun bada neng ghir-pengghira. Neng dissa bada kennengngan ngenepbha keya. Neng dara’en, bada bhungkan cemara odang se bisa manaongan ka oreng se entar. Mon tellasan, neng pantai Camplong bada orkes. Ngonjhang biduwan se dari lowar otaba dari dalem. Se tellasan, reng-oreng bannya’ dateng. Banne ghun nyongngo’ biduwan, reng-oreng se dateng arowa kadhang entar polana anyareya reng bine’ otaba nyare reng lake’. Mon banne tellasan, pantai camplong kadhang eghabay oreng trek-treghan. Ta’ bannya’ keya se tabra’an baktona ngetrek.


Bada addhuwan tinju. Addhuwan kol-tokolan ngangghuy tanang. Tinju ajiya la eyako dhaddhi olahraga se essa. Essa eyako dhunnya. Olahraga tinju ajiya andi' antoran jha' oreng se noro' arowa, mon nokol, kodhu ngangghuy tanang. Arowa ta' olle mon nokol ngangghuy sikut otaba konco'en lengngen. Banne ghun jiya, tinju ta' bisa mon pada nokol ngangghuy soko. Mangkana se etopoe arowa tanangnga. Ma'le bisa nyaga dari sarana tokolanna. Maske ngangghuy kop-tokop neng tanangnga, tokolanna pemaen tinju ajiya pada maloka'an keya ka mowa. O iya, nokolla arowa lakar kodhu neng bagian moa. Mon banne bagian jiya, cora' ta' ebitong nokol. Polana ajiya tamaso' ta' toro' ka atoranna. Tape mon neng dalem lapangan, oreng ghun ekowasae napso nokol. Napso da'ramma terro muso areya kala'a. Pada bi' silat se lomba ajiya ta' bisa mon eyaddhu sampe' mate.


Mun hubungan ben ca kanca riya engko` orengnga ghampang kenal ben akrab. Engko` orengnga ta` todusan, pokok la kenal ben lebur ka oreng, oreng ye bhakal dhaddhi kanca pas lebur kiya. Akrab ben oreng olle ben e anjurraghi, tape ye kodhu akanca se tolos, benni panengnga harta, jabatan ben se hubunganna bi` urusan dunnya. Bhakal ta` awet kanca se tojhuanna pera` akanca ghebey urusan dunnya. Mun teppa` ka kanca se ta` teppa` misalla (saporana) endi` kanca senneng nginom, ye ajhak beremma se ambuwa nginom nginuman keras pas atobhat. Jhe` noro` bunte` kiya panengnga sengka. Engko` sokkorra benni oreng se ghampang ende`an. Engko` bisa odi` rammi, ye bisa odi` kadhibi`an kiya. Sokkor bisa e kabbhi kondisi.


Bhakto kulah ghik kanak neka, kulah maloloh a jelling rama sareng ebhu neka lakarrah bhetekkah dhari keluarga bisnis pokok eng. Ban hamper sadhajana kaloargha nah rama ban ebhu jareah dagang sadhaja sobhung se daddhi pns otaba alakoh kantoran jaruah. E bhakto neka kulah teppak tai nyantai sareng ramah, lajuh sareng rama neka e tanyaen kadhi neka "Bheng beeng terro deddhi apah ?" Dhabunnah ramah. Kulah ghi meker apa se kulah kakareb jareya takok eng lok e kasennenge sareng rama ban ebhu. Lajuhna rama jareya adhabu soro deddhi usahawan bein male jago ban penter a dhagang. melanah pan saponapan oreng jareya lok cokop ghaduwan mental se jago ghebey a dagang, akherrah kulah bak nyobak bein.


Salaen bis angkutan umum bede nyamana kereta api. Ta` kabbhi daerah neng Indonesia bede kereta api. Paleng bannya` neng Jhaba, panengnga pendudukna paleng bannya`. Ngambe`na ye pera` neng stasiun. Stasiun riya ebagi stasiun kene` ben stasiun raja. Mun stasiun raja biasana se ra kera penumpangnga possa` ben bede e pusat kotta. Mun terro nompa`a kereta sateya bisa langsung ka stasiun otabe mesen neng aplikasi online endi`na PT Kereta Api Indonesia (KAI). Dhaddhi abe` ta` parlo emok entar ka stasiun. Melle langsung tiket otabe mesen online. Kabbhi la bede. Jhe` sampe` telat mun ka stasiun, panengnga model mangkatdhe kereta pade ben peswat otabe kapal tase`. Ye mun telat alamat angos tiketta ben edhinaaghi.


Neng Madureh bede kuliner Rojhek Corek. Rojhek Corek riyah bentuknah unik sarah. Polanah bisa ekakan tanpa angghun pereng. Biasanh se ajhue rojhek corek riyah, ajhuel rojhek biasah kiyah. Rohjek riyah bahan utamanah ghun temon moso cengi pettes. Cengi pettes se la ekocek moso cabbih ben guleh pas etabhein moso bheik delemmah temon. Bheik delem temon e corek moso sendok makle bighinah kaluar kabbhi. Ecampor moso pettes ben epamasok pole kadhelem temon se ngatengaknah la lobeng ruah. Bentok en dhedhi engak es krim korneto se bede cong-cong. Sittong rojhek corek arghenah biasanah 3 sampe 5 ebuh polanah ghun angghuy temon ben pettes.


Neng Indonesia jareya mayoritas aghamannah engghi ka'dhinto aghama Islam se eghia ole kaom dhagang dhari ghujarat. Manabi aghama Islam bhejeng Jumat daddhi sala settong upacara ke aghamaan se okommah jareya fardhu ban wajib bhagi kaom lake'. Syarat sah nah jareya engghi ka'dhinto, ampon la bhallig, aghama islam, lok gileh, lakek, tor sehat jasmani ban rohaninnah. Oreng se badha neng jhalanan se jhau otaba musafer paneka lok whajib a bhejeng Jumat. Sementarannah syarat sah bhejeng jumat manorot Imam Syafii engghi ka' dhinto antara epon, elaksana aghin teppak areh Jumat ban rang sakorangah jareya jumlannah epon 40 oreng lakek, E laksana aghin lastarenah dua' khutbah, Kennengan se daddhi kennengan bhejeng ka'dhinto kodhu e kennenge reng bannya', ban se terakhir ka'dhinto e laksana aghin teppak masok'eng bhejeng dzuhor.


Cara maghabay kita neka senneng a pede tor ngarassaen manfaattah dhari a pede paneka enggh ka'dhinto, disiplin bhakto. Melannah bhakto se sae manabi sampeyan a pede otaba olahraga ka'dhinto engghi paneka bhakto ghu lagguh san la ampon badhan neka kodhu ban seap e gerrak aghinnah. Hal jareya e lakone sopajha badhan kita neka a gerrak ban aleren dere neka bisa lancar tor sae jareya. Sebab manabi sampeyan e kelakoh tedhung malolo ghi tak bisa. Manfaat jareya bisa bhakal e gerressah manabi sampeyan la ampon rutin ngalaksana aghin ban sampeyan bisa elakone tertib ban sasoai sareng tehnikkah. Mela dhari ka'dhinto tore olahraga minimal 3 kale dhalem samengghu ban parutin aghin ghi.


De-onde kakanan tradisional se seghut e temmoeh e pasar tradisional. Mangkanah jiyah oreng bennya' ngoca' jhejhen riyah e sebbhut jhejenan pasar. Jhejen riyah a bentuk bungkol biasanah abernah coklat badha kiyah se abernah pote. Ben biasanah aesseh cang ijo. Tapeh seiring majunah jheman, essenah de-onde acem-macem deri coklat, dhurin, nangkah,  dheging sapeh otabeh ajhem. Sittong de-onde ngandung 423 kj energi otabeh padeh so 101 kkal. De-onde riyah aslinah benni deri Indonesia tapeh aslinah deri Tiongkoh. Bhuruh bhektoh masa kerajaan Majapahit, de-onde riyah eghibeh ka Indonesia bi' oreng Tiongkok bhektoh amain ka kerajaan Majapahit. Lambe' mala essenah de-onde ghun aesseh ghuleh ben andhi' rassah manis.


Tingkat eifiensi kendaraan e jheling deri emisi CO2 se e haselaghi electro mobility (e-mobility). Kendaraan Hybrid ngangghuy meisn konvensional se lok andik plug in charging neng mobilleh ben ghik ngangghuy bahan bakar petrol pada umummah. Kendaraan hybrid noork ngaselaghi listrik lebet passive charging neng mesin konvensional. Emisi karbon CO2 se e haselaghi sekitar antara 70 - 80 gram/km. Mon kendaraan plug in charging ajiah kombinasi antara mesin konvensional bik small electric motor ben small high voltage battery. Artenah kendaraan riah ghik bisa ngangghuy bahan bakar petrol, keng kiah ngangghuy baterai elektrik. Emisi karbon C)2 se e haselaghi sekitar 45 - 50 gram/km.


Tinju riyah salah settong olahraga se esennengen oreng lakeh, tapeh bedeh kiyah oreng binek se olahraga latian tinju riyah. Alat se kodhu bedeh mon terro olahra tinju riyah sarung tanang khusus tinju ben guling se rajeh gebey nokol. Tinju riyah termasok salah settong olahraga seni bela diri, mangkanah bennyak kiyah pertandingan tinju sampe tingkat dunia. Tapeh olahraga tiinju se sampe etandingagih riyah tentonah andik atoran se kodhu etorok'eh kabbhi pemaen gebey ngejamin kesalamatden kabbhi pesertanah.  Oreng se olahraga tinju riyah mon emosi bisa nyaluragih lebet tokolan ninju guling teppak lateyan. Sarung tanang oreng tinju riyah lakar sengaja egebey kandhel kaangghuy ngelindungi tanang makle tak sakek teppak ninju jiyah.


Bhakto areh Ahad kaula sareng Ebhu entar ka Bromo teppat epon neng Villa Bromo se badha neng kawasan Bromo ban Suku Tengger. Teppak jareya kaula sareng ebhu neka lakar neat entar ka Bromo melannah entarrah a piknik ban abadhi kejudhan ka reng roma jaruah. Kaula sareng Ebhu ban kaloargha mangkat dhari Bhangkalan ka lokasi saketar pokol 6 ban dhepak neng lokasi saketar pokol 11 seang jaruah. Salanjanga jhalan lakar kennengannah cokop ekstrim amargha neng dataran tengghi parak padeh sareng pacet otaba claket jaruah modelannah. Tapeh Villa jareah cokop berkellas ruah bintang 5. Kaula sareng ebhu e toddhu aghin sareng upacara adhattah reng Tengger sebab rata-rata neng sekanjeh ajharan aghamannah neka Hindu. Nyamah upacara kaaghamaannah neka Upacara Kasadha ban elaksanaaghin neng Pure se semmak sareng Villa ban Hotellah.


Toman kaula neka ghi, norok tang ramah ambha' teppak ghik kanak a bhejeng jumaden hahaha. Lebhur atemmoh oreng polannah, pokok ghi' juah kulah kennek sarah, ngara omor 5 taon ye. Nah, caretanah jyah kan ramah mangkattah bhejeng Jumat neng Masjid e temorrah roma. Kulah nekah noro' buntek tanpa sapangatao annah jariah. Lah, mela dhari neka san la mangkat dha' masjid kaula a dhantossah neng kennengah wudhu'eng reng binek jaruah juk tojuk a maen aeng. Pokok dhari awwal sampek akher khotabh Jumat. Sampek areng khootib jariah enga' dhabunnah dhibudih ngocak kadih neka "Senga' labhu bing" eee e jhellingahin rapah sareng ennya' oreng pas e leg gellein sareng bannya' oreng.


Engko' kerrong dhingla pasa'an ka oreng se ajhuwal lopes. Biasana lopes ajiya ejhuwal tang Emba. Lopessa bannya' paju. Mon kake perna lebat, lem-malem neng Bhandharan, pas kake ajhelling ka daja jhalan. Bada reng bine' se la towa ajhuwal lopes. Le neng jiya kennengngenna. Polana tada' reng jhuwal lopes pole salaen tang Emba jiya. Lopessa se ejhuwal kadhang ecampor bi' plotan. Pas eberri' ennyor bi' ghulana. Ghulana bada ghula mera ban ghula celleng. Tape mon kake terro ngakana lopes. Sateya la bannya' se ejhuwal neng sar-pasar. Pasar dimma'a bhai cora' pagghun bada. Biasana campo bi' reng wal-jhuwal rab-orab. Lopes areya mon kake tao, ta' bisa mon ngakan bannya'. Polana rassana bak lengnged. Ngakan satone' bai la katon kennyang. Apapole ngakan bannya'.


Aghebey nase' ghuring sabenderreh prosesseh cokop ghempang. Pertama, siap aghi bahan nga' sapereng nase', bhebeng mera, bhebeng pote, tellor, bhuje, ghuleh ben minnya' ghuring otabeh mantegeh. Salanjutteh panassih minya' otabeh mantegeh e attas bhejen ngangguy apoy seddheng. Terros, masok aghi bhebeng mera, bhebeng pote se la erosros, ben tellor. Salanjutteh, gheluy bahan gi' bhuruh ngangguy sotel. Se katello', totta' nase' pote, ghuleh, bhuje, kecap la bhejen. Terros gheluy pole sampe' ratah ben beunah ro'om. Mon la nase' acampor ratah so bumbu se ghelle', pate'eh kompor. Se terakhir, pinda nase' ka peres pas tambeih bahan sesuai selera nga' temon, cabbih, ajhem, ben kerupuk pote.


Kennengngan ibadana oreng Islam saongghunna bisa edimma bhai kalaban syarat kodhu socce. Namong se bannya' ekennal maso oreng Indonesia reya Langghar, Musolla, ban se paleng otama Masjid. Langghar mongghu oreng Madhura, bi-lebbi e dhisa se ghi' taneyan lanjhang reya paleng argha ban biyasana lebbi bhaghus etembhang romana dhibi'. Langghar banne ghun eghabay kennengnganna oreng abhajang, ngajhi otaba arembhak. Paleng segghut Langghar eghabay kennengnganna abhak-rembhak otaba akompol tor biyasana eknnengnge tdung keya. Biyasana Langghar ekaghabay dari perreng otaba kaju jhate ban tengghina sanggherra paleng enja' sameter dari tana ban sokona Langghar elangghanne maso bhata tahu se raja ma'le ta' ekakan raprap.


Teppa' areh Sabto malem megghu ka'dhinto, kulah sareng kaloargha la ampon biasa kaloar ka mall, le melleh hbay jhajan mengghuen. nah dhapak neng malll se epekkeren sareng kulah nekah ngobengeh brokoli abadhi brokoli krispi, ca'en dhibik jariyah lo. Nah, san la dhapa' neng mall, ghi rakera pokol setengah petto' malem dhinto, aduh bok, dhu cek leburrah sadhajan we'buwe'en ban sayurrah gher-segger. Akherrah tanpa sengaja ghi ngobange lok sasoai sareng catadhen dhari awwal. Kulah ngobange wortel, apel, Mayones, keju, brokoli, selada, ghu ca'en dhibi' bhakal abadhi aghinnah salad sayur ban buah. Lastarennah dha' neka, paleman dhari mall saketar sejaman abelenjeh mengghuen, bhan dapa' e compo langsong bak nyoba' ngebey salad buah ban sayur paneka.


Apa jiyah profesi Dishwasher? Diswasher ariyah oreng se a tanngung jawab dhe' kabhersean depor, otamanah dhe' kabhersean peralatan depor engak todi', bhejen, panji, sutil, ben sakabhinah alat makan engak pereng, gellas, moso sendok garpu. Diswahser ariyah a tanggung jawab dhe' kabhersean area depor. Biasanah tugaseh ruah termasok a sapoan, ngeppel lantai, lap-ngellap moso abhersean kennengngennah a massak. Dishwasher ning restoran se sibok biasanah bedhe lebbhi dheri sittong oreng. Delem depor se sibok, rak-koraan riyah biasanah bede benyak ben tak ambu se a rakora. Makle tak nompok pereng, gellas ben sendok garpu se kotor, oreng ning tim dishwasher ariyah bede 2 otabeh 3 oreng delem sekaleh bektonah ngakan.


E kesempatan riyah, sengko' bhekal nyareta'aghinah tang depor. Tang depor abek keni' ben abentuk segi empa'. Bernanah pote, tapeh jendelanah abernah bhiruh. E tang dhepor, badha kulkas e pojok kiri ruangan. E sebelanah kulkas badha kompor, oven,  ben microwave. Mejeh dhepor badha e bun kirinah depor. E dissah badha kiyah toples se aesseh ghuleh, bhuje, kopi, teppong e attas mejeh. E delem lacinah mejeh badha garpu, sendok, ben todhi'. E nga-tenganah depor badha mejeh ngakan. Sengko', taretan, ben tang oreng tuwah biasanah sarapen ben ngakan malem e jiyeh. Tang mama' senneng sarah ka depor jiyah polanah tang mama' senneng amassak.


Benyak oreng se jarang bisa a liburen. Liburen ning kennengan jheu otabe semmak. Biasanah oreng se tak toman liburan jheu antara tak andik pesse otabeh tak andik bekto polanah sibok ghellun alakoh. Begi oreng se tak andik pesse, mon olee kasempadhen liburen pasteh dhedhi pengalaman paleng senneng delem odi'en. Misal oreng se tak toman nginep ning hotel, pas andik kasempadhen nginep, pagghun dhedhi pengalaman paleng lebur delen odi'en. Laen pole mon oreng la biasah nginep ning hotel, pasteh apangrasah mon nginep ning hotel biasah bein, ngara nginep ning hotel begi abe'en la dhedhi rutinitas bhen mingguh se maghebey bhusen ben onteb.


Sajhen maju neghara jyah sajhen maju jughan terkaet sareng teknologinnah. Sebab sajhen bannyak kabutoannah manossah akan hal-hal jaruah maka sajhen bannyak jughan se akaedhen sareng permentaan se lebbhi tengghi jughan. Saenggha sobhung se lok mungkin manabi ampon la pangetterroan e tambah skillah la ampon badha. Namong manorot kulah, badha hal jhubek beccek eng bhi' dhibi' edeng makeh la ampon bisa a bhanto saeng kalakoannah manossah re saarennah. Contonnah epon, lamba' nak kanak sekolaan neka e paksah kodhu ajher noles secara manual kan neng buku. Tape samangken la ampon badha laptop sadhajana serba online sadhaja ban sakabbhina kodhu onenge carah ngetik ban nagngghuyyah latop jreya. Hal neka tantonah ghabay nak kanak males ban ngelomos.


Renang mun ajhara paleng nyaman e kolam renang otabe aliran aeng se begh nengke` ghellu. Pertama ajhari kanak carana ngambang ben negghu` ka ghir pengghir. Teros bhuru ajhari sokona ghebey ngettek tape kodhu loros. Marena pas angghuy pelamung otabe tegghu` bi` tangan ghellu sambi tonton. Mun la bisa ngettek bhender sokona bhuru ocol ngangghuy tangan settong pas lateni sambi ajhalan. Pas mun la sakerana bisa e ocol bhuru ocol nek sakonek. Terakhir ajhari gerakan tangan se angghuy gaya bebas otabe gaya dada bi` cara ngalak nyaba. Latian mun bisa paleng sakonek 3 kale saminggu ma` le cepet bisa. Mun la se nengke` nyaman, bhuru ka dalemma.


Nas-panas are, sowarana na'-kana' ranyeng neng jhalan. Abu bher-ngabbher noro' bunte' angen se ngalesser santa'. Neng pengghir na'-kana' ngar-ngaran. Asorak ajhelling na'-kana' maen jha'-tajha'an neng tengnga. Maske panas, na'-kana' pagghun somangat najha' sakanca'an. Bada ngara empa' oreng se negghu' tale. Neng tengnga bada waset se negghu' mandira, se seyap ngangka' aghuna ka ghalimpo' se mennang. Are panas ajiya, sakabbhinna na'-kana' ta' nyangka ajhelling pemaen se bada neng pengghir daja ajiya robbhu. Kalengngerran. Waset dhuli aberka' narema bhadhan se robbhu ajiya. Na'-kana' se robbhu ajiya langsong eghiba ka masake' polana kalengnger marghana kapanasan. Ban pole na'-kana' jiya ghita' ngakan lagghuna ban andi' penyaket asma. Olahraga jha'-tajha' tale jiya langsong epaambu.


E Jhembhuh mon teppak pasaan ongghu rammeh. Rassanah adek se nyamanah malem. Reng oreng aktif aktivitas make teppak tengnga malem. Molaen deri bektoh manjhing, reng oreng rammeh neng romanah bik dhibik edeng. Nyiapaghi kakanan, ngakan, ben kes rengkes. Marenah jiah bhejeng esyak ben terawe. Marenah terawe reng oreng adarusen, se binek neng langgher, se lakek neng masjid. Se lakek jiah adarusen bik miikrofon ben lok ambu sampe bektonah saor. Se adarusen kiah lok cuma se je rajeh, tapeh se nyut brunyut kiah norok mecah Qor'an. Mangkanah jiah, mon lok siang lakar lok seppeh mon pasaan. Tebeliggeh mon siang jiha reng oreng tedung ben alakoh.


Olahraga laen se bada neng kabada'an, areya olahraga se ajhalan neng attassa kaju kene' otaba tale se malang. Olahraga ajiya anyama slacklining. Olahraga ajiya lakar bhuto hoso' ka orengnga. Mon oreng se ghampang ngator bhadhanna ma'le pada ban ta' li-ghuliyan, arowa bisa keya ta' kera ghagghar polana la biyasa. Keng senga' mon ghagghar otaba labu. Analar ban ajhalan neng attas tale rowa ta' ghampang. Lakar bhuto fokus. Neng baba arowa biyasana neng Jhurang dalem. Polana olahraga areya lakar nguji adrenalinna bhadhan. Da'ramma carana bhadhanna areya ta' labu. Keng mon neng olahraga profesional, arowa biyasana la ngangghuy pengaman ma'le aman dhing labu ka baba. Arowa biyasana, bhadhanna rowa ecekkadhi bi' tale. Mon labu, arowa bisa epasalamet bi' tale se nale'e bhadhan otaba esaba' neng sokona.


Lina ben Anggi terro entar neng Jogja. Lina jiyah bingong terro entar numpak bis otabe kereta. Anggi ngocak dek Lina mon nyamanan numpak kereta polanah lok nagghin ongghe bik toron akaden mon numpak bis, aherra Lina norotdin kocak'en Anggi. Nak-kanak jiyah pas pessen kereta kangghuy entar akelenjer dek Jogja. Kereta se epessen jiyah Kereta Sri Tanjung se mangkat deri Stasiun Wonokromo Sorbejeh teros depak dek Lempuyangan Jogja. Ajhelen ngangghuy kereta nekah korang lebbi enem jam, kereta sri tanjung nekah mangkat deri sore pas depak'en malem neng Jogja. Mon numpak kereta nekah se tojuk eseddhiken jendela bisa negguh pemandangan se bedeh e luar kereta. Makle lok tobuk bedeh neng kereta nak-kanak jiyah sambi acaretah, ngakan  jhejehen ben negghuh otabe maen HP.


E Madureh benyak terem e tasek. Ngalak terem e tasek madureh jiah pang-ghempang melarat. Mun teppak ghempang, benyak ollenah ken teppak eng melarat olle ning didhi. Terem jiah teryata andik benyak manfaat. Sala settongah e delem terem tegghi kandungan asam amino tirosin. Kandungan sebedeh jiah bisa kaangghuy obet mebelih rassah semanget ben bisa ngorangin dek stres. E delem terem bedeh kiyah vitamin A, C, ben B12 se cek parlonah kaangghuy tenaga otabeh energi. Terem jughen andik kader kalsium se teghik sebisa a manfaat dek kah tolang. Ken bedeh kekorangannah kiyah e delem terem ajiah tegghi merkurinah. Deddhi mun ngakan terem kodhu jhek nyak-benyak.


Mara, molae sateya ajhar nabung. Jhe' ros boros ghellu dhaddhi oreng. Paleng enje' la 40% otabe 25% na esempen. Tako'na bede apa-apa se ta' tanto. Nyaman, ta' parlo otang ka oreng. Jhet mun bisa odi' riya jhe'ghampang aotang, panengnga ye bisa masossah ka abe'na dhibi'. Dana darurat riya manfaatta ghebey dadak an, misalla ye pas anak otabe abe'na sake', bini sake', otabe angghuy nolong anggota keluarga laenna se ce' bhutoh bhantuan, otabe laenna se bhutoh kiya. Panengnga abe' ta' tao bhakal bede apa neng masa depan. Sakone'bannya'ye bhutoh pesse. Ta' bisa e pongkere pole, kodhu nyadiaaghi pesse se cokoplah ma' le nyaman.


Futsal e populeraghi neng Montevideo, Uruguay teppak taon 1930 bik Juan Carlos Ceriani. Keunikannah futsal olle perhatian e seluruh Amerika Selatan, otamanah neng Brazil. Keterampilen se e kembangaghi delem permaenan riah bisa e jheling delem gaya terkenal dhunnyah se e petaoh bik pemaen pemaen Brazil e luar ruangan, neng lapangan okoran biasa. Pele, bintang terkenal Brazil, contonah, ngembangaghi bakatteh e delem futsal. Sementara Brazil terus dheddhih pusat futsal dhunnyah, permaenan riah setiah e maenaghi e bebenah perlindungan Federation Internationale de Football Association e seluruh dhunnyah, molaen deri Eropa sampe dek Amerika Tengnga ben Amerika Utara, ben Afrika, Asia, ben Oseania.


Caranah ngearghein permainan bal jiah bennyak. Pertama, nikmatin bhein aliran pertandingan ballah, benne nikmatin gol se e cetak bik tim kesayangan. Gol jiah angghep ghebey sittong serangan puncak. Keduek, perhatiaghi pertempuran pertempuran individual se kejadien neng lapangan. Polanah biasanah permainan individual se nentoaghi sekabbhinah permainan. Ketellok, pahamin peran ben kebebasan deri seiap posisi. Kadik peran kebebasannah pemaen budih, gelandang, sampe penyerang. Keempak, perhatiaghi deemmah setiap tim ngebey ben ngelangen ruang. Kelemak, cek formasinah tim kesayangannah hedeh. Keenem, perhatiaghi gaya maennah sittong tim. Kepettok, nikmatin pertunjukan teater ben drama deri sittong pertandingan se bhagus. Kebelluk ben se terakhir, saksiaghi sittong pertandingan secara langsung.


Oreng Madureh cek senengah mun ngakan ghengan merongghi. Selaen ghempang bey-ghebeyeh ben seddhe mun e kakan bik nasek ngak-angak. Ghengan merongghi riah mun kocaeng oreng jebeh daun kelor. Ghengan riah benyak vitamin ben manfaat-tah. Mun a massak ah ghengan riah caranah settong, kalak ghengan deri rancak-eng pas becco beberseh. Marenah jiah sekedue, andhel aing ngalkal kaangguy a massak ghengan jiah. Ketello, pemasok ghengan se e campor bik beng pote, beng mera, konceh, bik buje makle seddhe. Bedeh manfaat e delem ghengan merongghi. Mun ngakan ghengan riah bisa lok mededhi aghi penyaket diabetes, metoron kolesterol, ben ghik benyak pole manfaattah ghengan merongghi.


Bannyak sarah akibaddeh manabi kita lok bisa ngajhaga tradisi, kakanan tradisional ban peninggalan dhari nenek moyang jariah. Salah settongah ghi ghampang e akoe sareng budhajannah reng loar. Ban pole manabi lok e lestareaghin, resep kakanan tradisional riah bhakal punah ban nak potonnah kita bhakal lok bisa nyeccep aghin pole mangken neng budih areh. Sateap kuliner jareah pasti ghaduwan sejarah bhi' dhibi' deng. Lok kerrah badha kakanan otaba kuliner se lok ghaduwan careta neng dhalemmah. Carannah ngembangaghin ghi kadhi' ngebey jhajan jarea amargha tojjhuen kagiaden ngebey kakanan neka ngembangaghin kakanan khas ban ngalastareaghi. Daddhi manabi bisa kodhu kembangaghin terus ban ghabay inovasi se sae tor lebbhi sae.


Film Pride and Prejudice ngadaptasi ceretah asli deri novel ajudul padeh karyanah Jane Austen secara bhagus, bik alur ceretah se padeh ben mertahanaghi esensi novel aslinah. Akting para pemaen deri film riah ongghuen luar biasa, otamanah deri aktris utama, Elizabeth Bennet, se sukses ngibeh karakter kuat ben independen bik kemampuan se luar biasa. Film riah ngalak ghembher secara raddhin ben kostum se e angghuy autentik. Hal jiah ngebey film riah ketelek akadik ongghuen kejadien teppak jheman jiah. Selaen jiah, film riah kiah sukses duk-ngaduk emosinah penonton marghenah sukses mertahanaghi aspek romantis ben komedi deri novel aslinah. Mangkanah film riah bisa e kocak dheddhih sittong film adaptasi se paling bhagus.


E massah pandemi teppak bennyak perusahaan nyaranaghi otabeh ngewejibaghi alakoh deri roma, entar dek kantor justru ngibeh manfaat se rajeh ghebey karyawan ngodeh otabeh karyawan anyar. Pertama, kantor ajiah kennengan ngegembleng kompetensi. David Solomon, CEO Goldman Sachs, sadar manfaat tersembunyinah deri entar dek kantor. "Engkok lok terro kelas laen deri nak kanak ngodeh deteng (deri jarak jheu) se lok olle lebbi bennyak kontak langsung, magang langsung, bimbingan langsung." Keduek, kantor jiah kennengan e dimmah kredibilitas ben kompetensi karyawan bisa e ketelak secara langsung. Entar dek kantor ngebhentoh karyawan gnodeh ghebey e jheling ben e kenalin. Selaen jiah ariah mungkinaghi mereka ghebey interaksi bik supervisor mereka.


Wisata se ramme neng Jaba Temor, bada wisata se anyama Water Park. Water Park andi’ bannya’ kennengngan. Bada Waterpark 1, bada waterpark 2 sampe’ tello’. Neng tello’ kennengngan ajiya dha-bhidha. Bada se lengkap, bada se enja’. Mon se settong, ghun en-maenan biasa. Mon se duwa pada keya. Se nomer tello’ ajiya ghenna’. Bada keban-keban se dari manca naghara. Neng dissa banne ghun edatenge oreng towa se la dibasa. Waterpark bisa edatengnge na’-kana’ ngoda otaba se ghi’ nyoso. Karces maso’en waterpark cem-macem. Moseman. Kadhang pettong polo lema’. Kadhang sampe’ satos saghame’. Mon se larang arowa biasa epakalowar dhing liburan otaba neng bakto neng tellasan. Kene’ ngoda’ cora’ arghana pada. Kake kodu entar mon karo terro taowa keban se bannya' macemma.


Ajhar ngala' poto banne ghun kodhu andi' kamera. Maske andi' hape se bada kamerana, bisa keya ekaghabay jhar-ajharan. Ajhar ajiya ya kodhu emolae dari objek se ma'-semma'. Mon bisa mare amoto, arowa patao ka oreng se penter ngala' poto. Bannya' lakar oreng tao amoto, tape ta' bannya' oreng tao ngala'. Artena, mon ghun ngala' ghambar dari apa se ekajhelling ya sapa'a orengnga ya pagghun bisa. Tape ta' bannya' oreng se tao da'ramma carana ngala' poto ma'le lebur. Ma'le olle apa se ekadhaddhi ngen-bangenna. Mon kalera ngala' arowa bisa ekosot. Maske ta' ekosot, pagghun argha keya kor arghana emolae dari dhibi'en. Mon kerana epadhaddhiya kalakowan ya kodhu ghu-ongghu ajhar amoto.


Dhalem settong sorat neng Al quran bedeh sorat se nyareta aghin kalaherannah nabi Muhammad SAW. Caretanah bedeh neng sorat Al Fiil. Sakeng dhari gempannah kalaheran Rosullullah jareya sampe' tkalehrannah e sebbhut taon Gheje. Bhakto jareya pasukan Raja Abraham terro ma ancorrah Kakbah ban terro ngentennah daddhi gereja neng San'a, Yaman. Sopajha oreng se dhateng alakoh hajjian paneka bisa ngalle entar ka Yaman ban raja jareya ereh de'iyeh amargha lebbhi rammeh entar ka Mekkah daripada dha' gerejennah. Raja Abraham lajuh ngerem pasokan Ghejeh se je rajeh ghebey maacoren tape amargha kobasannah Allah ta'ala, pasokan Ghejeh jareya e ancoraghin sareng manok Ababil se ngebeh betoh dhari nerakah. Akherrah baitullah lok daddhi ancor.


Salad buah bingkeng areh riyah rammeh ejhuwel. Bennyak oreng senneng ngakan salad polanah bennyak macem buenah. Ngakan salad buah se cellep teppak panas senat mataareh lakar nyaman tor segger. Tapeh, mon melleh salad riyah argenah cokop larang ben ollenah diddhik. Ngebey salad dibik senyatanah gempang. Pertamanah melleh gelluh buenah, misallah anggur, apel, jeruk, pir, melon terros potong nek-kennek. Mon terro pole bisa etambahen jelly, terros melleh mayones ben susu kental manis ben keju gebey saossah. Mon le lengkap kabbhi campuragih kabbhi bahan gellek neng mangkok, pas eattasah taburagih keju. Mon terro ngakan lep-cellep salad gellek masokagih dek kolkas gellun. Ngakan sald bueh riyah selaen nyaman kiyah sehat.


Kabhi oreng senyatanah andik bektoh luang. Sabegien oreng nganghuy bekto luangah ghun ghebey istirahat, dung-tedungan moso leyeh-leyeh. Tapeh bede kiyah oreng se nganghuy bekto tedungah riyah alakonih hobi se e kasenneng, engak olahraga, main game, macah buku, macah komik ben se laennah. Tak sala ben tak rogi senyatanah mon nganghuy bekto luang moso dung-tedungan, tapeh bhekal bhegus mon angghuy bektoh luang ghebey alakonih hobi se bisah ngasel aghi.  Ngasel aghi pengalaman, ngasel aghi kancah otabeh bhegus pole mon bisah ngasel aghi pesse. Penteng ghebey manfaataghi bekto luang se e ka andik, misallah bektoh areh sabtu ben minggu se tadek kawajiben alakoh.


Lok kabbhi mored riyah senneng dek ekskul olahraga bedeh kiyah mored se keng coman sennneg dek ekskul se kesenian. Tapeh biasanah  on mored se senneng dek ekskul olahraga jiyah kebennyak'en red-mored lakek'an margenah ajiyah salah settong kegiatden fisik bhedhen se ekeleburin nak-kanak. Apapole senyamanah bal sepak bola ben futsal. Sajjhen bedenah segghut acara sepak bole se esiaragih neng TV deri sepak bola neng Indonesia sampe luar negri akaden liga inggris juah, se nambah semangat nak-kanak lakek negghuh bal ben norok'en olahraga bal sepak bola jiyah. Tapeh, bedeh jughen nak-kanak otabeh mored binek se padeh lebur dek olahraga termasuk bal riyah, biasanah mon nak-kanak deiyeh riyah lakar senneng dek kelakoan se megerak bhedheh ben mekeloar keringet.


A rennang engghi ka' dhinto sala settong olahraganah favorit kulah teppak ghi' kanak. Melanah dhari paneka, kulah duh cek sennengah manabi e pakon a rennag sareng ramah kulah neng songay e bingkenga roma. Sebab neng bingkeng jareya aenga berse tor benneng sarah saenggha cocok ruah manabi ghebey a rennang. A rennang paneka bannyak manfaatah dhalam jangka lanjhang. Napah pole ghabay sampeyan se ghaduwan nak kanak neng dhalam masa pertumbuhan cek cocokkah daddhi sala settong olahraga favorit. Amargha olahraga rennang nekah bisa ma patengghi badhan ban la ampo ebhukte aghin sareng kaula. Salaen matengghi badhan rennnang jughan bisa ghabya program diet se sae.


Bada nye-monye se anyama Saronen. Saronen pada bi’ soleng biyasana. Tape sowara se kalowar arowa laen bi’ sowarana Saronen. Sowara se kalowar saronen arowa abak atowwad dari sowarana soleng. Mon soleng sowara se kalowar padana aseyolan. Saronen areya ekaghabay dari kaju. Biyasana etambai keya dari besse. Neng konco’ ada’ biyasana senga’ trompet. Lebar lobangnga. Mon se esarepo biyasana lobangnga bak cope’. Saronen biyasana epamonye dhing bada kerrabhan sape. Bada keya se etabbhu neng acara daol ban acara sape sono’ ban acara mantan. Banne ghun amonye saronen malolo, tape eberri’ nye-monye se laen keya. Bada kendhang ban bada kennong otaba kalenangan. Pada bi’ soleng. Kodhu bada lobang se nambhu etotobhi mon terro kalowara sowara se eyarep dalem lagghu.


Se senneng ngakan bhibhik bhaghussa entar ka barung Bebek Rizki. se ta' senneng bhibhik ta' osa kobater bisa mile kakanan laenna dhaddhi pagghun melo haha. mon dalem parjhalanan Surabaya- Madhura otaba Madhura-Sorbhaja. biyasana mon neng parjhalanan lesso palengngen ban maso' angen. tape mon la ambu neng e Bebek Rizki bhakal ngorange sakabbhinna serro polana arghana moda, kakanan nyaman, ban ta' sella'. kakananna ban enumanna dhuli dateng ta' abit. paladhinanna ta' bannya' caca dhaddhi tamoy hoso' ka kakanan ta' emba. Mon bada se andi' ana' kene' esadiyaaghi korse hosos na'-kana' se bada talena otaba' sabbhu' se ajaga na'-kana' ma:le' ta' ghagghar ka baba. Mushollana leggha nyaman.


Bada oreng se alako dhaddhi ter-ngater otaba se nyadiaaghi kakanan se esebbhut katering. Kalakowan areya biasana nantos oreng messen mon dhing alakowa. Lakar ta' mabi' bannya' pesse polana ta' majhagha barung otaba lestoran. Biasana reng messen bisa dari oreng se amantana, acara onjhangan molod, otaba ghun messen biasa. Bisa keya. Jha' kalakowanna kan lakar dantos reng messen se terro pajuwa. Ya mon tada' neng-enneng. Make dayya ta' kera bada kakanan se bhakal baruy otaba bau polana ta' paju. Tokang katering areya bisa alako neng romana dhibi' otaba menjham daporra oreng. Se alako areya banne ghun bisa ka reng bine'. Reng lake' pada keya se dhaddhi tokang katering.


Tang sepopoh asmanah mbuk Mai, setiyah mbuk Mai teppak'en ngandung lema' bulen. Berik sore engkok eceretaen tang majedhi' se reya areya ramanah mbuk Mai, mon mbuk Mai terro ngakannah nasek serpang. Masalanah mlarat nyareh nasek serpang mon le sore. Tapeh, lakar deri segilok'en ngandung mbuk Mai lakar senneng ngakan nasek serpang mon egebey sarapen gulagguh. Lakenah mbuk Mai bik tang majedhi' aherra keleleng nyareh oreng se ajhuwel nasek serpang, tapeh le sampek abit tak dik nemmoh. Mbuk Mai sampek ngambul lok endek ngakan se laen, polanah lok olle nasek serpang. Kedegghu'en teppak'en gulagguh lakenah mbuk Mai entar melleh nasek serpang se biasa langghenan, san olle nasek serpang jiyah mbuk Mai ngakan sambih senneng.


Mun e restoran otabe rumah makan se berkelas, kakanan riya ta` pera` sakadhar rasa bi` suasana kennenganna, tape soal kabhagusanna tampilan se bhakal e sajiaghi ka pelanggan. Marena masa`an lah siap e sajiaghi, para koki biasana ngatur macem pereng, ben apa bhai alat ngakan se kodhu asajiaghi ka pelanggan. ta` pera` ruwa, model kakanan ben kerapian kakanan ye e tengghu ghellu, kadhang ye eberri` hiasan seledri otabe tomat ben laenna se e abes bhagus. Salaen ruwa enga` tampilan minuman se e pesen ye angghuystroberi, ceri otabe buwa laenna. Bisa coklat atau apa bahei se penting e abes enga` elegan. Tambe bhagus tampilanna salaenna rasa kiya, biasana tambe larang regghena. Ye nyamana restoran etangale larangnga ce` jelassa.


"Kandungan gizi nneg delem bhendheng riah luar biasah ghebey sombher protein se cek tegghinah. Cara presto riah ngelembuk aghi lang-tolang ben sisik se bennyak kandungan kalsiumah. Kabbhinah bisa e kakan kecuali esseh tabuk ben insang se le e buweng. Per 100 gram bhendheng andik kandungan protein sebennyak 17,1 gr, tebhenah bisa menoen kabhutoan protein abek delem seareh. Delem seareh ta-ratah abek bhuto sekitar 50 gr protein. Delem 100 gram, bhendheng kiah andik lemak sebennyak 20,3 gram. Kandungan lemak riah le pasti beccek ghebey abek marghenah bhendheng presto kiah andik toronan accem lemak omega 3 arobeh ERA, EPA, ben DHA. Accem lemak riah e kenal bisa ngingkataghi kecerdasen otak," ocak Ahmad, ahli gizi Institut Pertanian Bogor.


HeHa engghi ka'dhinto tempat wisata se samangken hits neng media sosial. HeHa ka'dhinto wisata se bdaha neng kota Jogja. Ampon lok parlo raghuaghin manabi neng Jogja neka lakar la bannyak kennengan se parlo ekedetengeh, salah settongah HeHa jariya. HeHa badha duwa'. Badha se pemandangan pegunongan ban badha se pemandangan tase'. manabi kulah senneng se Pemandangan tase' amargha tase' neng pantai selatan neka bhagussah loar biasa, napah pole manabi e tengale dhari attas. HeHa neka, kennengah lomayan tengghi, daddhi hamper saloroh pemandangan jogja panengale tase' neka parak ekacapok kabbhi. Pemandangan se bhagus e tengale engghi ka'dhinto teppak lagguh kabhut otaba sore sambih nengale sunset mata areh neka.


Acara halal bi halal riyah keng bedeh neng negereh Indonesia. Neng negereh laen termasok Mekkah kedibik, tadek nyamanah acara hala bi halal mon semarenah oreng abhejheng idul fitri riyah. Acara halal bi halal riyah neng Indonesia lomrah apapole neng Polo Jebeh ben Medhureh, acara halal bi halal riyah acara se menta seporah dek sekabbinah oreng mon andik salah ben mukkak lembaran anyar, biasanah acara riyah gennak ben acara kan-ngakan reng-bereng deddhi rammeh mon akompol. Acara halal bi halal riyah bedeh neng roma ben neng kantor biasanah se ebedehagih tak jeuh deri tanggel settong syawwal otabe lok abit deri idul fitri.


Manabi sampeyan ka Madhura, tapeh lajunnah neka meyos ka Sumenep, sampeyan kodhu onenge manabi e ka'dhissah neka terkenal sareng Ta'al. Ta'al engghi ka'dhinto sala settong wa' buwa'an se cokop kasohor neng Madhura namong Coman bisa odhi'neng Sumenep Bein. Kabannya'an dhari aeng Ta'al ka'dhinto Reng oreng ka'dhissah e padaddhi tuwak otabah mangken bisa daddhi cokkah. Nah melannah dhari neka, sadhajana oreng jareya manabi ka Sumenep ghi engak ka Ta'al sebab neng daera Bhangkalan sobhung kakanan riah, bedennah ghinneng daerah temor Sumenep nekah. Daddhi samangken manabi terro taoah Ta'al dhari Sumenep jhak kalep melleh ghi, nyaman ban manes sarah e ka'dhissah tor je rajeh buwennah.


Bungong Jeumpa areya lagghu asal Aceh. Agghidhanna Ibraham Adruh. Bungong Jeumpa dhibi’ andi’ arte kembhang cempaka. Bi’ oreng Aceh, kembhang cempaka andi’ arte husus polana dhaddhi ciri khas dari kesultanan Aceh. Salaen jiya, kembhang jiya andi’ barna se laen. Areya pote abak ngoneng. Biyasana, kembhang cempaka bau se ro’om. Oreng Aceh kerrep namen neng bannya’ taneyanna romana. Lagghu, Bungong Jeumpa reya keya andi’ arte pabhajheng ka na’-kana’ ngoda ghabay madapa’ nyaman ban sennengnga neddha’ ban odi’ neng Aceh. Lagghu se kalowar areya biyasana eghuna’aghi sambi atari. Ajhijhir bannya’ oreng. Satengnga asela. Amaen bi’ tanangnga, algghu reya kalowar dalem kabada’an ranyeng. Polana mon ta’ ranyeng, ta’ katela jha’ oreng jiya bisa senneng.


A maen musik karawitan manorot kaula neka cokop mlarat jughan ban kodhu ghaduwan feeling se koat. Melannah a maen sala settong alat musik se anyamah Balungan jareya aesse badha 8 notasi dhari Doremi fasolasi do. Nah, dhari 8 notasi paneka biasannah kita ajhar ghellun cara nottok epon akadhi napah, cara masok ka lagu akadhi napah cara ambil ambal akadhi napah. Sadhajana ampon la badah teknikkah bhik-dhibik edeng. Manabi cara nottok engghi ka'dhinto, teppa'a maen kdhunnah ngangghuy duwa'tanang, settongah ghabay nottok, settongah ghabay negghuk Balungan san la mareh etoktok. Nah, ka'dhinto lakar la semmoh kodhu badha konsentrasi se koat sebab otak kanan Kacer lajuh agerrak ban alakoh. Manabi cara nottok epon sala bhakal sala monyennah.


Manabi oreng laen ngajalane pasah senen kemes jareya amargha badha sonnah Rosulullah SAW ban dhalam hadis jareya lakar la epatonton. oreng kabanya'an adhabu manabi ngalakone saghalana neka lakar lillahita'ala. Namong manorot kulah lok anapah anab kita neka ngalakone sonnah otaba ibada jareya ngarep settong arebhan ka guste Allah. Ngarebbeh neka lakar dha' se ghaduwan dunnyah, benne se dhingghal neng dunnyah. Amargha se badha neng dhunnyah mangken la a dhingghal dha' neka konseppah makeh kita bein lok oneng bileh kita neka e pondhut sareng se kobesah. Kita ngalakoneh saghalana lakar la kodhu lilahita'ala tapeh lokanapah manabi kita menta arebhan ka se kobesah.


Penelitian se ngebhukteaghi jhek aberkak kennek bis angorangen resiko mateh ngodeh jiah bisa madheddhihaghi temoan jiah ghebey ngepromosiaghi aberkak dheddhih begien deri obhet gaya odik. Keng ghik bedeh pekkeran e delem masyarakat jhek aberkak jiah ghik termasok apede keras se e kaitaghi bik mateh jantung ngedadak. Tapeh Pedisic ben timmah ngocak jhek se kadik jiah kennek kemungkinannah. Ben e bhendhingin bik manfatteh, resiko mateh jheu lebbi kennek deripada manfaat se bisa e kolle deri akak berkak kennek.Mangkanah oreng jiah seenjek eng kodhu aberkak seenjek eng 75 menit perminggu. Bektoh jiah sesuai bik pedoman WHO se ngocak jhek oreng tuah omor 18 sampe 64 kodhu apede minimal sejiah bhen minggu.


Sefat kennengngan cora’ pagghun bada tengka se kodhu ejaga ban eberri’ kennengngan se paleng attas dalem ngadhebbhi odi’. Tape bannya’ dari lakona oreng se la katela lebat mata, eghambaraghi lebat karja otaba lalako se bisa masenneng ka oreng se narema. Ajiya ekaraddhu polana ejhelling lebat rassana ate otaba bhadhanna. Sala settongnga areya lebat laghu. Bannya’ laghu se kalowar aghambaraghi kaodi’anna oreng se bada neng kennengngenna bang-sebang. Laghu jiya dhaddhi bakkel kaangghuy oreng se terro taowa tengkana manossa se bada neng kennengngenna bang-sebang jiya. Da’ramma carana ta’ epadapa’ dalem kabada’an careta se lanjhang. Carana dari monyena ban sowara se kalowar, cora’ oreng ghita’ osa nyare tao se lebbi jellas pole. Neng laghu areya la epadapa’ dalem kabada’an arassa. Laghu jiya dalem arte, andi’ rassa se kodhu ekala’ bi’ oreng se lakar senneng ka kabada’an jiya (Kesenian). Contona iya areya neng laghu se ajudul Selendang Mayang se dari Jambi.


Bhakto areh ahad kaula sareng kaloarga entar ka Hotel neng daerah Sorbhaja ghabay ngenep manabi ca'en reng oreng Jakarta neka oca'en staycation. Melannah terro a kompollah sareng kaloargha ban nekmataghin preien selama 2 hare nek. makeh terkessan sekejji' tape manorot kulah aneka bermakna. Mangkan dhari Madhura ka Sorbhaja  saketar pokol 2 siang, lajuh entar ka hotel, depak hotel langsong ka kamar ban lastare neka, meyos ka mall neng daerah sekanjeh. Amargha kaula sareng kaloargha terro ngakan neng luar hotel daddhinna meyos ka mall neng daerah Wonokromo, sambih ngajeg kan penakan a maen neng mall. neng mall badha 3 jam an lajuh abelih ka hotel ban ataceretah e ka'issahh.


Evolusi se e lakonen bik IOC selama abad ke 20 ben 21 le marghein beberempah perubahan neng penyelenggaraan Olimpiade. Beberempah penyesuaian e lakonen, termasok penciptaan Olimpiade Musim Dingin ghebey olahraga es ben salju, Paralimpiade ghebey atlet bik kekorangan fisik ben Olimpiade remaja ghebey para atlet remaja. Delem perkembangannah, Olimpiade le mareh ngehadapin bennyak tantangan akadik pemboikotan, ngangghuy bhet obheten se e larang, penyuapan ben terorisme. Olimpiade kiah dheddhih kesempaten rajeh ghebey kottah ben neghereh tuan roma ghebey nampilaghi abek eng dek matanah dhunnyah. Bedeh beberempah ritualben simbol Olimpiade, akadik bendera ben obor Olimpiade, serta upacara pembukaan ben penutupan. Lebbi deri 13.000 atlet saingan neng Olimpiade Musim panas ben Musim Dingin.


Sala settong olahraga se paleng ghempang sarah manorot kulah sepedaan seh. Se eka'dhimmah lakaran bherengah neka paste bedeh neng man kamman. Namong kan lok sadhajana neka bisa melleh sepeda se anyar ban khusus aghin ka jhalanan jhau alias sepeda ghunong. Namong mela dhari paneka biasannah manabi kulah terro melleh sepeda, kulah lakaran biasa nabung seh. Carannah melleh sepeda engghi ka'dhinto, kulah nabung dhari penghaselan kulah sa njek'eng neka se areh bedeh se ekatabhung. Lajuh dha' neka tahan jha' sampe' melleh bhareng se eka'dhimmah neka sobhung ghunannah ban lok e kaparlo. lajuh se terakher pe sabber manabi terro melleh dhari pessennah dhibi'.


Dhimen Gunong Jeddih se bedeh e Kecamadhen Socah Kottah Bangkalan nekah ghik aropaaghi gunong betoh kapor biasa. Tapeh, magghi deiyeh engkok sekancaan sereng entar amaen dek kassah pas gik SD. Lembek engkok mon entar maen rek-narek teppak  nas-panassah bik cah-kancah. Amaen dek kassah keng aberkak, ampo maen tek-ngeteken, otabe gobak sodor. Kadheng, engkok bik tang kancah keng entar dhek kassah negguh trek se ngebeh betoh kapor se mareh ekerruk deri gunong. Gunong Jeddih riyah sereng egebey tempat amaen bik nak-kanak, polanah kennenganna luas. Maggih nas-panas mon entar amaen dek Gunong Jeddih cek peraggha deger loppaen dek bektoh. Biasanah reng-oreng ngodhenah bennyak entar foto neng kassah amargeh neng Gunong Jeddih andik pemandangan se genteng.


Bada wisata se bada neng Sampang. Arowa otama mondul kaada’, kennengngenna ramme edatengnge bannya’ na’-kana’ ngoda. Kennengngenna bada neng Katapang. Ghi’ ka daja Sampang. Nyamana Torowan. Torowan areya kennengngenna, bada aeng ghangghar dari attas ka baba. Se ma laen bi’ wisata se laen, polana aeng ghagghar arowa langsong ghagghar ka tase’. Mon entar bakto marena Asar, bada are se kakonengan matera’ aeng ghagghar. Bannya’ na’-kana’ ngoda entar lakar neng marena Asar. Keng marena la bada, kennengngan areya la ta’ bannya’ pole reng se entar. Polana neng Madhura ghi’ bannya’ wisata se la jhagha la ngalae wisata Torowan. Tape ghun-pagghun. Neng Madhura monla kaada’ aghabay wisata, ajiya ghun ramme neng ada’ malolo. Mon jan ka budi. La ta’ kera ramme pole.


Olahraga otabah ca' Madhurenah neka a pede engghi ka'dhinto sala settong kagiadhen agerak aghin badhan se aberrik efek secara kasalorohan. Olahraga ka'dhinto bannyak. Macemmah, bannya' sarah lok coman a rennag bisaos, namong badha a lari, a sennam, berkak, nari, yoga ban kagiadan se ngalateh otot paneka. Manfaattah bannyak sarah bhagi kasehadhan, salaen ghabay ngarangsang otot badhanah manossah manabi kita a pede jareya bhakal manengkat aghin sistem kekebalan tubuh nah masnossah tor nengkataghin kakebalan sareng ngalateh kakoatan otot fesekkah badhan. Kalabhan dhari paneka penteng sarah ghabay sadhajana oreng ngalakoen olahraga minimal 3 kaleh dhalam sa mengghu saenggha, badhan bisa nyaman tor sehat.


Tatanggha riya ye oreng se odi'na bede neng kanan kacer ben ade' budi na abe' dhibi'. Mun neng islam nyebhutaghi tatanggha riya ye 40 bengko dari kanan kacer ben ade' budina e lingkungan bengkona abe'. Endi' tatanggha kodhu e moljaaghi, panengnga mun bede apa-apa ye se pertama tao kan tatanggha benni taretan, kecuali taretanna dhaddhi tatangghana. Mun sake' bi' minta tolong ye paste bhutoh tatanggha. Mangkana pa lebur ka tatanggha. Jhe' nyator jhube'na tatanggha, ampo aberri' mun bede ka tatanggha se bhutoh ben pole jhe'masella' ka tatanggha. Oreng odi' riya paste bhutoh reng laen. Manossa panengnga makhluk sosial se ta' bisa odi' mun tade' reng laen


Banne olle senneng mon ngeba oreng ka calaka'. Maske kennengngan ganteng mon serrem apa ghunana keya. Neng sala settong kennengngan tegghi neng Jaba Bara'. Neng babana bato tegghi jiya lakar bada songay se aengnge bhenneng. Aengnga ta' lekko sakale maske bannya' oreng cebbhung neng dalemma. Dari kanca ka kanca, engko' ghun ajhellingaghi oreng cebbhung dari baba. Bada keya se nyoba alonca' dari attas bato tegghi ka songay langsong. Oreng jiya engko' ta' kennal. Ngakona lakar dari Jogja. Oreng Jogja ajiya ka attas. Nalar ka kennengngan se laen maske neng jiya bada jhalan se lakar khusus entar ka attas. Marena jiya, dari attas oreng Jogja jiya alonca'. Banne ghagghar ka baba. Celana se eyangghuy oreng Jogja jiya takae' ka kaju se bada neng seddi'en. Ta' taona oreng jiya labu ka kennengngan maba se laen. Etarema bannya' ka'-bhungka'an ban etarema bato keya. Langsong bhangka neng kennengngan bakto jiya.


Lambannah ghuruh kaula neka segghut ngajher neng dhalam kellas e bendhing aghin e loar kellas. Napah pole neka ghuru olahraga kulah binek ban la ampon aomor jarea. Mela dhari paneka kulah segghut nolongen manabi la ampon dheteng ka kellas sebab manabi a jhalan neka semmoh mlarat sokonnah. jaang sarah ghuru neka ngajhar neng kellas ban hapir lok toman jaruah. Badha settog bhakto kulah a rassah bidennah olahraga e dhalam ban loar kellas lebbhi nyaman neng loar kellas sebab arassah lebbhi sehat badhan ban ngaloaren pello ruah saenggha sistem metabolisme badhan neka sae ban bhagus ka kasehadhan. Daddhi molae jareya ghuru kulah a pangrasah ban akherrah bisa ngajhar neng lapangan pole.


Manabi kaulah stres amargha kalakoan  ruah kaulah segghut buruh meyos ka Jogja, nompak seppor se coman se areh mangkat mole. Jhalan entar ka Jogja coman 5 jam dhari Sorbhaja ka Jogja. Ka Jogja paleng coman a lan-jhalan ka Malioboro sareng kota tuah. Mangkat pokol 3 sobbhu dhari Sorbhaja depak kol 8 pagi, nah neka dhari stasiun meyos naik grab entar ka Malioboro alenjelen. neng dhissa kaula a belenje sapuassah Lajuh entar ka Kottah Tuah nompak Dokar. seneng Sarah nompak Dokar neng Jogja, acorak oreng keraton Bein pokok eng Mon la nompak Dokar ryah. lastarennah jariya , Lajuh entar abelenjeh ban nyareh Ngakan neng Jogja, makanan se esareh engghi ka'dhinto Gudeg. Pokok eng manabi Ka Jogja kadhibi'en ghi cokop parlo ngandalaghin Gojek otaba Grab ghabay kancah perjalanan.


Bennyak'en manossah riyah ningkatagih kabutohan odik'en, gebey ngecokopagih dek kabutohannah ben pengeterronah manossah riyah butoh pesse gebey melleh kabbhinah. Oreng andik pesse tentonah margenah alakoh, kebennyak'en oreng riyah alakoh neng kantor. Oreng se alakoh neng kantor andik'en swasta otabe andik'en pemerentah pasteh andik atoran se kodhu etorok'en ben karyawannah. Atoran jiyah gebey kabbhi karyawan sampe bos neng kantor jiyah, molaen deri bektoh masok deteng ben mole, mon tellat masok, sampe mon ijin prei. Neng kantor riyah pasteh bennyak karyawannah se edimmah karyawan riyah andik sifat se bideh. Tak jarang mon dek kantor teppak ngelakoneh tugas bedeh se lok senneng otabe bideh pendapat, mangkanah mon alakoh neng kantor riyah kodhu bisa nahan ego.


Filem se-kasean otaba ta-cintaan se lebur. filem parjhudhuwan se di budina binina neser ongghu da' ka lakena. se bine' soghi, se lake' kalowaran tentara. filem reya asalla dari Naghara Tabe Perreng Cena. Areya ngajhari kita kabbhi kaangghuy neser kalaban ta' ngarep balesan langsong otaba terro eyalemma maso se bine'. areya cinta se ehlas ban se lake' segghut nyangsara polana binina, tape se lake' ta' matao nyangsarana sakale, pagghun eyerrep kantos se bine' aherra tao jha' lakena reya ajhuwang ghu-ongghu kaangghuy masenneng ban mabhunga binena. Filem reya bhaghus sara econgngo' oreng se la akalowarga otaba se ghita' ma'le kalowargana odi' senneng. Se Lake' nyamana Liu Qing ganteng, kowat ban ta' toman kala mon atokar  maso moso. Poko' mon lakon reya mennang malolo lebur polana oreng ta' senneng mon lakon reya kala.


Kakanan paleng terkenal mon bedeh se ngeding kata "Medhureh" jiah le pasteh sate, ghennak bik logatteh. Reng-oreng medhureh bennyak se ajhuel sate neng luar medhureh. Jhek u jheu, neng Sorbhaja bhein le bennyak sarah. Sala sittong sate medhureh se nyaman neng Jhaba jiah sate-soto neng Karang Menjangan. E kocak sate-soto polanah berungah lok cuma ajhuelen sate, tapeh soto dhaghing kiah. Satenah cem-macem. Bedeh sate ajam, mbik, bik sapeh. Sotonah soto dhaghing mbik bik sapeh. Sate ben soto dhaghing riah le cek khasseh Medhureh. Make neng Medhureh jarang kiah se nyuel "sate madura" tapeh keng sate ben soto dhaghing neng banner berungah.


WHO nganjuraghi ngakan bue sabenyak 150 gram bhen areh. 150 gram ben areh ariyah padeh moso ngakan 3 bue gheddeng ambon se okoran seddheng. Bue-bue ariyah bisa dheddhi sombher serat ghebey bheden. Benyak manfaatdhe ngakan bue bhen areh, engak ajhegeh kasehadhen usus, abentoh makle tak sembelit ben majheu dheri sake; tabung otabe sakek ning pencernaan. Mon adnhi' kabiasaan ngakan serat dheri bue kiyah bisa abhentoh majheu dheri resiko kangker usus. Mon tak bilebbi ngakan bue bhen areh, manfaat ngakan bue pati benyak ka bheden. Ngakan bue ariyah bisa bile'eh bhein. Bisah ngakan bue sebellun ngakan otabe samarenah ngakan berre' engak nase'.


Neng roma dhelem, mon bedeh holan oreng mateh mesteh reng-oreng ngebey jhejhen kabbhi. Apah pole mon holannah je-raje'en. Misallah ghik e pabhereng bik acara laen, kadik pelet kandung, otabeh molodhen. Jhejhen se setianah ampo e ghebey jiah risol mayo, burger, ben sandwich (keng mon neng dinnak e sebbhuteh sanduwes). Make nyamanah padeh, jhek le la-ala neng dhisah, essenah ampo laen dhibik. Risol mayonah ampo soghi esseh, bedeh telor, sosis, ben mayones. Keng mon ghebey burgerah dheghingah ampo ngebey dhibik polanah lebbi nyaman ben lebbi arassah. Sala per sittong bigghi'eng lok pateh rajeh otabeh kennek ellun. Dheddhih okorannah pas. Mon sandwich essenah telor orak-arik.


Sapah se tak kenal kormah? Kabbhi oreng utamanah se muslim pastih kenal moso buwe kormah riyah. Salah sittong buwe se bedhe ning al-quran. Selain krna anjuran ngakan kormah dheri nabi, ngakan kormah ternyata andik cem-macem manfaat. Benyak penelitian se ngocak mon korman riyah bede kandungan duwe' per telloh dheri ghuleh otabeh pemanis alami. Bede penelitian se ngocak kiyah mon nagakan 7 kormah, padeh moso ngakan 70 gram unsur penting dheri vitamin se e kaperlo bheden. Jumlah vitamin ruah bhekal bhentoh bheden makaluar racun se bede. Benyak cem-macemmah kormah, se kerreng sampek se becca. Biasanah oreng benyak ngakan kormah ning bulen sa'-pasaan.


Cara maelang sompek salah settongnga bi` nanem taneman e bengko. Aghebey bengko dhaddhi bhagus ben taromat se alami ye ben cara nambei bengko bi` bannya`na taneman. Misalla enga` macem kembhang neng pot, tombuwan TOGA (Taneman Obat Keluarga), un daunan. Ngabes pemandangan neng daerah kotta se kabannya`an bangunan tengghi ye ma bhusen kiya ka mata. Mata riya bhutoh se seggher ben alami. Ye ruwa jhu ejhuan. Coba` mun bengko tade` tanemanna sakale, asli sompek ongghu. Mun ghu lagghu nengghu se jhu ejhu bhakal cengar ye mata riya. Etambeh mun bede suarana aeng, misalla ngobu akuarium otabe kolam jhuko` edhi`na taneman. Lebur ongghu kan.


Daddhi olahragawan neka lakaran lok ghampang ban kodhuna bedeh latar kabudinnah arapah jareya mak daddhi atlet otaba oreng se sennang a pede. Bannyak sarah oreng se senneng a pede tapeh neka daddhi a pinda haluen ghebey ngonten neng medsos kalabhan terro daddhi motivatorrah. Bedeh jughan se la ampon daddhi pelateh ban bannyak moreddeh bisaos. Daddi olahragawan jareya lok pang ghampang sebab sadhajana neka bhutoh proses se lanjhang, ban tak sakejje' pastennah bhutoh bhaktoh. Misallah sampeyan terro ghaduwan badhan se sae, ghi kodhuna lakar alateh ban kohu nge gym latean ngangka' bebban kalabhan terro badhan se bhagus saenggha bhuktennah mangken lakar la bhutoh bannyak bhakto tor pasabbher.


Kake mon terro andi'a enga' se ganteng, ghi' kene' kake perna apa enja' maen lar-talaran neng kan klampok. Engko' sabbhanna maen lar-talaran neng kan klampok. Mon da'-kada'en engko' eyajhak tang kanca. Neng Madrasa bada kan kalampok se abak tegghi. Maske bhungkana tegghi, kan kalampok areya ghi' bada kaju ka-cangkana. Dhaddhi ghampang talaranna. Bi' nyai la ta' ebaghi maen lar-talaran koca'en tako' labu. Ya mangkana bhender ongghu. Tang kanca tareppa'en jiya labu ghentang. Pojhur bhadhanna ta' pa-apa. Ghun loka kene'. Tape maske olle loka kene', engko' ban tang kanca olle klampok. Ekakan neng attas keng. Parkara ta' amet, engko' ban tang kanca eghighir nyai. Kake mon ghi' kene', coro' kodhu nyoba' pa-apa se kake kasennengnge. Ma'le mon towa, kake bisa ngenga'e pole seteya.


Manabih jhaman lamba' sendok neka epelolong sareng seppoh. Amargha sakeng aregghannah, ban oreng lambha' lok ngangghep jariya areggheh. Boh sang samangken, sendok neka ampon la ongghe regghennah la larang, lambha' sebedde neka ghen pa' ebhuen, tapeh samangken la dhepak tello poloan ebhuh. Serah se ngobengah ? mon tak ngarep ghaduwannah reng tuah. Lakar mon reng ambe' neka dhujen nabung pan apan e kgabhay potra potrennah. La ampon a bhukteh samangken, panapan larang tapeh warisan reng seppo pagghun badha. Dhu ma cek asokkorrah buleh ghaduwan reng seppo se dhujen le melleh pikakassah dhapor ghabay tabungannah nak anak'eng mangken san le tuah.


Paleng nyaman riyah lakar nengghuh sepakbola deri roma lebet TV. Apapole mon lakar sepak bola jiyah pertandingannah jeuh  neng luar kottah otabe luar negeri. Polanah ajelling lebet TV riyah mon esiaragih sore otabeh malem bisa pas deddhi hiburen semarenah alakoh seareh bik pendet kelakoan. Ajelling sepak bola deri TV lok kalah lebur, makle rammeh bisa ajhek tretan otabeh kanacanh gebey nengguh acara jiyah reng-bereng. Male sajjhen lebur jek loppaen dek kopinah ben kacangah gebey ghukgangghuk pas negguh jiyah. Negguh acara sepak bola maggih bedeh iklannah tapeh iklannah jiyah lok abit, negguh deri TV padeh leburrah ben negguh langsung dek stadion.


Tajin Palappa iye riya pade bi` nase` sodu, masa`an khas Situbondo, tape biasana pera` ejhual e Kota Situbondona. Masa`an se asalla dari tajin se e palappae.Tajin ariya dari nase` se e campor santan otabe aeng biasa. Etambai ghangan kangkong bi` palappa kacang se biasana e angghuy rojag. Salaenna ruwa tambe nyaman mun angghuy gorengan ote-ote etambe karopok. Tajin Palappa ejhual mode padena nase` sodu ye ruwa Rp 7.000,00 otabe Rp 8.000,00 mun etambei gorengan ote-ote. Sarapan khassa oreng Situbondo kota. Masa`an riya pera` bede ebahkto lagghu polana ta` nyaman mun ekakan siang otabe malem. Bedena e daerah pinggiran kota Situbondo semma`na alun-alun kota.


Selaen ngehindarin anak deri amaen e luar roma tanpa pengawasan, kegiaten ektrakulikuler ternyata merrik bennyak manfaat. Pertama, bisa ningkataghi aktivitas fiisk ghebey nak kanak. Kegiaten apah se biasanah e lakonen anak semarenah sekolah? Amaen game apah negghuh TV sampe sore? Saongghunah lok masalah ngelakonen kegiaten ajiah, tapeh mon terlalu sering kebiasaan riah bisa ngebey ajiah males agerak. Apah pole mon kegiaten jiah e bherengin bik kakanan cemilan lok sehat. tentoh bhein kebiasaan jiah bisa nimbulaghi masalah kesehaten anak e budien. Maka deri jiah, penteng ghebey oreng tuah otabeh wali norok ngebujuk nak kanak male agabng ekskul klub olahraga neng sekolaan.


E delem acara Galaxy Unpacked se judullah "Epic nights are coming" teppak areh Kemes 2 Januari, Samsung e yakinin terro ngenalaghi jehjheren hp flagship teranyar se kocak eng nyamanah Galaxy S23 Series. Lok cuma smartphone, sejumlah kabher se beredar ngocak jhek Samsung kiah terro ngumumaghi lini laptop anyarrah, Galaxy Book3. Jurnalis KompasTekno, Galuh Putri Riyanto, bhereng awak media deri Indonesia le bedeh neng Singapura ghebey negghuh bhereng alias watch party "Galaxy Unpacked 2023". Acara watch party Unpacked 2023 se e gelar neng SIngapura jiah kiah e hadirin bik bennyak awak media laen deri bennyak neghereh khususseh wilayah Asia Tenggara bik Australia.


Bhegi sabegin oreng, a wisata ka alam lebbi nyaman katembheng a wisata ning wisata kota engak taman bermain otabeh mall. Bede kiyah oreng se sabeligheh, lebbi senneng wisata ka mall dheripada wisata ka ghunong otabeh oantai. Reng-reng andik ka sennegan beng sebeng. Tapeh biasanah oreng se tinggal ning kottah, biasanah mon liburan sering entar ka alam. Polanah re saareh la sompek moso jhelen se macet ben roma se lak-sellak. Mon entar ka alam, arassah a nyabeh pole ben matah dimanjakan moso se jo-ijo dheri ka'-bhungkaan otabeh kebun-kebun. Lebbi nyaman a wisata ka alam, apapola mon nyambih anak, nyaman entar ka kennengan engak kebun binatang. Sekalian liburan, sekalian anak ajher hewan-hewan ning kebun binatang.


Neng Barta bada tari anyama Tari Ronggeng Blantek. Tari Ronggeng Blantek jiya ekoca’ asalla dari etnis Betawi se andi lalako santa’ ban lalako se ceppet semangaddha. Tari jiya biyasana elakone bi’ oreng bine’ se eberri’ lagghu se lagghuna dari alat lagghu tradisional Betawi. Areya bada trompet, trombone, baritone, kendhang, gong, simbal, ban tehyan. Se nari rowa biyasana ngangghuy kalambhi se ana-barna tera’ senga’ bhiru daun, koneng, mera, ban bhikakas se bada neng cetaggha bada kembhang se ana-barna keya. Tari ajiya biyasana elakone ghabay ngaghunge tamoy se eyundang dalem acara-acara se raja. Koca’en tari reya kodhu esambhut dalem kabada’an senneng otaba ghumbira. Ma’le atena se nari ban oreng se dateng nyongngo’, arowa ta’ dateng dalem kabada’an sossa otaba dalem acarana ta’ sossa dhing nyungngo’ tariyan Ronggeng Blantek se dari Betawi jiya.


Es teh ye termasuk de` minuman se bannya` oreng sennenge. Edimma dimma sateya bannya` barung otabe cafe, depot otabe restoran. Maste ta` lopot ben kehadiran es teh dhaddhi menu utama. Arapa? Minuman tradisonal dari tanaman teh riya se pagghun nyaman e jhilena oreng. Proses ghebeyye se alami ta` maelang cita rasana teh asli. Cokop e berri` aeng ngalkal ben aeng cellep sakone`, teros sajiaghi otabe etambei es ben ghule. La seger paranan. dhang kadhang ta` parlo neh aneh, se penting pera` es teh la cokop. Salaen ruwa es teh ye ahasillaghi kaontongan se lumayan raja ghebey oreng se ajhual. Bhandha sakone` pera` aeng bi` teh seh mode pas etambei es ben ghula, marelah. Nyaman kan?


Teppak eng minggu berik, engkok bik tang cah kancah akesempaten ngerassaen sensasi rifting otabeh arung jeram neng songai Serayu Banjarnegara Jhebeh Tengnga. Songai se hulunah deri pegunungan Dieng, Wonosobo, ben amuara dek pantai Cilacap riah andik cokop debit aeng se kuat ben dheres, Deri jiah cek cocokkeh ghebey jalur arung jeram. "Riah bhein ghebey osom kemarau, mon osom ojhen debit aeng bisa lebbi bennyak ben sajen tegghi skeitar 150 cm pole," kocak eng sala sittong pemandu. Keng kadik eng lakar deiyyeh. Kocak eng Sertifikat se mareh engkok teremah nyebutaghi jhek klasifikasi songai Serayu ajiah Class III + Rapids at water level 50 cm. E dimmah class III akadik se mareh engkok becah neng blog jiah masok dek kesulitan tingkat tengnga.


Sepedaan deri jeman lambek le sereng elakoneh reng-oreng. Budiyen areh riyah, bennyak oreng otabe komunitas se sereng sepedaan mon gulagguh apapole mon areh preian otabe areh Minggu. Sepedaan setiyah le deddhi salah settong hobi se ekesenneng deri nak-kanak sampe oreng tuah. Sepedaan riyah lakar andik bennyak manfaat gebey kesehadhen bheden manossah, contonah ajegeh jantung sopaje tetep sehat, gebey hiburen makle tak stress, ajegeh jughan dek berrek bheden ben selaennah. Se beccek sepedaan riyah korang lebbi tellok polo menet sampe sejem. Hobi sepedaan riyah lakar pas cek leburrah mon ekelakoneh reng-bereng sakancaan. Melanah deri nekah, manabi terro odik'en sehat bisa nyejhel sepedaan riyah.


Salaen rakyat se kodhu sadar ben cocok tanem, Pamarentah kodhu lebbih agencarraghi beremma se masyarakat pagghun senneng ka kebiasaan nenek moyang reng Indonesia lambe`. Nanem bhungka ye ta` pera` sakadher peresmian kegiatan kiya, tape kodhu elaksanaaghi se ogghuan. Ta` pera` ghebey laporan ben program sopaja olle pesse, tape ye kodhu bede wujud nyatana. Misalla bede program enga` desa berdaya lebat pertanianna. Ajhari se teppa` ben bakto se begh abit bi` pole berri` bimbingan ka petani se endi` saba otabe ka panglako alias buruh tani. Jeriya oreng ye terro raja`a kiya. Berri` teknologi se lebbih tengghi. Abe` riya aslina soghi alamma, tape ta` tao cara ngelolah lahan saraja ruwa, malah reng dari naghara laen se ngencar Indonesia.


Mon kake terro adukunga oreng se ajhuwal otaba oreng se andi' usaha se ekoca' lokal ajiya, kake bisa melle ka dhaghanganna oreng se bada neng e sar pasar. Neng pasar ajiya bannya' bharag lokal otaba kakanan lokal se ejhuwal ban bisa enikmadhi. Dari kake melle ajiya, kake la bisa maelang ro serrona oreng towa se ajhuwal ajiya marghana terro majara pesse sakolana ana'en. Bisa keya kake matada' sossana na' kana' kene' se ajhuwal jiya polana terro abhantowa oreng towana andi' pesse bannya' ma'le odi'en senneng neng dhunnya. Oreng se ajhuwal neng pasar se lakar ajhuwal polana parkara jiya, maske sokkoranna ta' bisa eyabasaghi ka oreng, dalem atena bada du'a' se epadapa' polana dhaghangnganna paju. Bada ate se ambu ananges polana enga' ka lake otaba binena se sake' ban ghabay tambhana areya pesse dari pajuna wal jhuwalla jiya. Masa' kake ta' bisa ghun dayya?


Maca Yasin sateya banne ghun ebaca bi' oreng neng romana. Neng sakola'an sateya bannya' maca Yasin bhan sabellunna pangajharan emolae. Monla na'-kana' dateng dari lowar, maso' ka sakola'an pas soro toju' kabbhi. Akompol  bi' na'-kana' se laen ka se la mare eyampare ambal otaba lama'. Ajhijhir mored lake' ban bine'. Emolae dari sorat pateha, langsong maca Yasin se ebhanto ghuru neng ada'en mored. Kalakowan reya biasana elakone neng sakola'an Madrasa. Pangarep se ejhun-jhung dalem kaba'an jiya ya terrona mored jiya dhaddhi mored se soleh ban se senneng ajhar. Narema pangajharan se oso' ban olle bherkaddha ghuru otaba hasel dari maca Yasin. Na'-kana' ban ru-ghuruna olle ghanjharan keya.


Molae dari roma se bada e pengghir tase' otaba se romana e pengghirra bannya' sabana. Neng sepat roma rowa pagghun bada bhai bharang otaba laenna se bisa ekajhuwal. Engko' ajhelling tang tatanggha. Lakona ghun ngala' beddhi neng tase', se sanyatana jiya elarang bi' pamarenta. Beddhi jiya ejhuwal polana semma' kala'enna dari romana. Beddhina ajiya bada duwa' macem. Bada se beddhi kasar ban bada se beddhi alos. Se moda ajiya se kasar polana ghampang kala'enna neng tase'. Ta' kobater rapa mon lakaran awal jhuwala dari romana. Oreng se messenna ajiya biyasana langsong dateng ka romana. Dagghi sompama bhutona bannya' ya bada keya se langsong ngeba motor.


Bada jhuko' tase' anyama jhuko' mangla. Jhuko' mangla para' pada'a bi' jhuko' karese. Jhuko' mangla andi' kole' se tebbel. Mon karese sesse'en tajhem. Pada tebbel. Keng mangla tada' sesse' se jhem-tajhem. Mangla bi' karese pada nyaman dhing etono. Keng cora' nyamanan mangla. Polana mangla andi' dhaghing tebbel. Mangla dhaddhi jhuko' ekasenneng bi' na'-kana' ngoda polana eyola ecampor rojha' kelang. Rojha' kelang areya bada neng Branta. Rojha' kelang arowa bada kowana aeng kellana mangla. Pas ecampor bi' pettes. Ekakan dalem kabada'an anga' nyaman. Banne ghun ngakan bi' jhuko'en malolo. Jhuko' mangla bada lajjanna. Lajjanna bada bhalungka', pao, kates, ban bulung. Mon melleya la entar ka Branta.


Dhaghang nase` pecel ye salah settong kalakoan soal massa`an. Dhaghang riya biasana mukka` ghu lagghu kadhang bede se aban otabe malem. bannya` se kodhu esiapaghi mun pas nyadiyeaghi beberapa jhuko` kalamban ngakanna. Molae nyiapaghi nase` satermos otabe du termos mon termasuk de` dhaghang se rammi. Marena nyiapaghi palappana, jhuko` enga` sabhal ghuring tempe, perkedel otabe tahu bali, sambhal, pereng, sendok-garpu, ben ta` loppa kerupuk. Salaen ruwa biasana maste esadiyaaghi minuman enga` teh ben jheruk. Bisa ngagghuy es otabe ta` angghuy. bede kiya tambe`en aeng pote. Bile`e bhai nase` pecel nyaman ekakan terutama mun ghebey sarapan lagghu elamben ben ghuringan otabe peyek.


Ning setiap roma, pagghun bedeh elektronik se nyamanah kompor. Umunya, kompor se eangghuy satiyah kompor se bahan bakarrah dheri Gas. Sabellum benyak oreng angghuy Gas, biasanah mon ghebey a massak angghuy kompor tungku se bahan bakarrah dheri kayu kering ben kayu bakar. Sejjhek bedeh gass, masyarakat pas ngalle ka kompor gas. Satiyah bedeh tren anyar pole ning kompor riyah, nyamanah kompor induksi. Kompor induski ariyah jenis kompor se angguy 90% energi dheri listrik ghebey a massak. Kompor induksi riyah laen moso kompor listrik. Mon kompor induksi angghuy radiasi elektromagnetik geheby ma panas panci otabeh alat masanah. Penggunaan radiasi elektromagnetik riyah se maghebey kompor jenis riyah bisah ceppet cellep mon mareh e pate'eh.


Bede benyak cemmacemma Sate. Dheri bahan bakunah bede sate deri dheging ajem, sapeh ben embik. Se tak biasah bede deri deging kelinci. Deri cara pengolahannah bede sate taichan se e ghuring, bede sate se ebakar ben bede sate maranggi se ebakar tapeh bumbunah lain moso sate bakar biasanah. Ning Madureh, bede senyamanah sate lalak. Sate riyah senyatanah padeh moso sate ajem biasah. Semalaen ruah okorannah degingngah ruah satenganah deri sate ajem biasah. Dheddi bentuknah mini sarah. Sate lalak biasanah ejhuel so argeh se lebbi mode deri pada sate ajem biasah. Reng-oreng biasah ngakan sate lalak so lontong. Satiyah oreng se nyareh sate lalak abek malarat polanah se ajhue sajen sakunik. Sate riyah unik polanah tadek ding kennengan laen.


Nengggu pertandingan riya bannya` manfaatta aslina, ye ruwa bisa dhaddhi cara ghebey maelang sompekka odi` ben kasennengan. Katemmu pemain olahraga se ekasennengnge aruwa bisa dhaddhi sennengnga oreng.salaen ruwa nengghu pertandingan e bengko otabe langsung e kennenganna ye maelang kebiasaanna oreng se ampo les malesan amain game malolo. Bannya` hal positiffa mun oreng negghu pertandingan olahraga riya. Oreng bisa dhaddhi senneng ka olahraga pas nyontoh apa se e abes, kan bisa ngorangi malessa se ampo amain HP malolo. Bisa dhaddhi penyemangat ma` le berprestasi e bidang olahraga ben dhaddhi abe`na senneng ka olahraga pas abiasaaghi bhan are odi` sehat ben tenang.


Quantum Computing areya padana bi' applikasi se bisa tao kabada'an ban sampe' bisa ngalange oreng se andi' penyaket covid-19 senga' ri-bari'en. Arowa nyatana bisa ngembangaghi vaksin potensial. Dari mamfaddha, applikasi jiya bada program se lakar anya-tanya, nganalisis, ban ajhelling data. Dari jiya, bannya' bharang se lakar nyalendha bisa etegghu dari applikasi jiya. Dhaddhi oreng dhing soro ngessee tanya-tanya arowa bisa etebbhak bi' applikasi jiya. Oreng jiya lakar ghu-ongghu ecapo' apa da'ramma. Applikasi areya, bannya' eyangghuy keya bi' bank se mamfaaddha bisa matoron resiko kredit, dhaghang raja, ban bisa keya majellas jha' bada oreng se co-ngoco otaba penipuan. Dhaddhi ghampang tegghuna mon bada applikasi senga' jiya. Korla temmo datana, la bisa etebbhak.


E jhaman samangken oreng la ampon oneng sareng Investasi. Kaula sabenderrah senneng ngalakone investasi ban terro investasi neka daddhi hobi se ngontongaghin. Investasi samangken Lok Coman daddhi kagiadhen se maloloh tentang pesse, data ban laen epon. Namong, manabi daddhi hobi investasi neka bisa ngontongaghin ban bisa daddhi hobi se maelang stress ongghu bjagi oreng se penter ngola investasi nekah secara antusias. Bahkan Lok diddhik loh para investor se ngalakone Kadhineka ban mereka rata-rata sukses e jhalannah. Salaen dhari neka, manabi daddhi aghin investasi neka daddhi hobi nah sampeyan, Lok parlo e taleh sareng atoran atoran se kakoh Ben gerre dhari Reng Laen amargha sampeyan bisa ngator dhibi'. Manabi Rogi pun sampeyan Lok bisa ekalak kepelengan, amargha neka hobi nah sampeyan. Daddhi mayuh ajher investasi se bisa daddhi hobi !


Manfaat buah jerruk engghi paneka lok hanya dhari dagingah bisaos, namong kolek na se biasa daddhi sampah otabah limbah neka tenyatah gaduwan manfaat se bhagus jughan. paneka manfaat dhari buah jerruk ka'dhinto : se pertamah, nambaein ghabay masalah pencernaa. Kolek'eng ka'dhinto begge sareng aeng saketar se jaman lajuh e enom, male lok kembhung ban moal. Se kaduwe', Nyegge ka diabetes. kandungan serrah buah jerruk ka'dhinto bisa nyegghe penyaket diabetes otabah kencing manis. Se katello' , bhagus dha' kasehadhan jantung. Daddhi manabi terro sehaddeh ka'dhinto toreh gal engghal ajhaga badhan sareng ngakan buah ban sayur se ghaduwan kandungan manfaat se bhagus ghabay badhan.


Sampek satiyah, Monas ghi' rammih e kunjungi moso reng-oreng otabe pas libur sakolaan. Mon la puas masok ka dhelem Monas, oreng bisa a leng-leng ning sekitaran Monas. Makle tak lessoh bede oreng-oreng se naberih jasanah ghebey a leng-leng monas nompak delman. Biasanah kuda se eangghuy narek delman riyah lakar kuda se la biasah e aghuy wisata, benni ghebey transportasi umum biasah. Sekali a leng-leng tarif se e berrik biasanah 50 ebuhsampek 100. Argenah biasanah en-laen mon ka tulis lokal otabeh ka turis luar negri. Maskeh mosen liboran, biasanah oreng se nompak delman riyah tambe benyak. Maske turis sajen benyak, kusir delman ghi' bisa ngibeh aleng-leng turis sampek malem. Biasanah kusir pas antri kiyah a jhijhir nantos penumpang se terro onghe'eh.


Kelompang areya padana ghoder. Tape bidhana dari teppong kanji. Teppong kaniji eberri' ghula. Pas etowwap dalem kabada'an ebhungkos daun keddhang senga' lontong. Mon ekakan ajiya biasana ecampor ennyor. Ennyor eparot pas etambai aeng. Biasana neng aeng areya eberri' buja. Nyaman mon karo ghabay ghu'-ghangghu'. Biasana ejhual neng ma-roma se bak so'-maso'. Barnana acem-macem. Maske barna acem-macam, rassana kelompang pagghun pada. Manes keng ta' manes sara. Arghana sabhungkos ghan lemaratos ropeya. Biasana na'-kana' kene' se dhujan ngakanan areya. Keng kakanan areya cora' ghun karo ejhuwal neng dhisa paseser. Kalompang ta' bisa ghun eyokep dalem bakto duware. Kalompa' mon terro eyokebbha otaba ekakan lagghu'en, bisa etowwap pole ngangghuy sobbhlughan neng attas kompor.


Gerakan yoga se ghempang e lakonen neng roma jiah gerakan tree pose otabeh pose kak bhungka'an. Ajiah pose dhesar ghebey ngelateh keseimbangan ben ningkataghi kelenturannah abek. Caranah cek ghempangah, pertama molaen naddhek tegak. Teros sabek keduek tanangah neng adek eng dedeh bik tapak eng dhep addheben kadik oreng asalamah. Begien sokonah, to'ot e tekok dek ara luar ngejheu deri abek ben rekakaghi tapak eng sokoh e begien pokang kadik ghember e attas. Tahan gerakan jiah selama 30 detik ben ghenteh sokoh sittongah ben ulangin gerakan se padeh. Gerakan riah cek bisanah mon terro e coba neng roma sambih nentek massak'an otabeh teppak adek lakonah male agerak.


Hal pertama se kodhu e lakonen mon ngebeyyeh tteokbokki ajiah ngebey tteok otabeh kue bherres. caranah nyangrai tepng bherres teros nyampuraghi bik tepong kanji ben buje. Marenah, tuangaghi aeng panas dhik-dhiddhik teros gheluy ben uleni sampe dheddhih dhun-adhun. Dhun-adhunan begi dheddhih 5 begien otabeh bisa e sesuaiaghi bik seleranah, teros ghulung dhun-adhunah. Tteok se le e ghebey pas e andhel bik aeng ngalkal ben dentek sampe massak pas dhun-adhunah ngembeng. Jhek keloppaen e tetesaghi minnyak dhiddhik nyegghe dhun-adhunah cekkak dek panci. Sang le massak, angkak tteok teros pinda ke delem aeng cellep ben angkes. Setiah tteok le siap e ghebey.


Yanto lebur ngelukis neng bektoh luangah. Ajiah mekker jhek ngelukis jiah carah se bhagus ghebey rileks ben istirahat semarenah searean lessoh alakoh. Sabbhen malem, ajiah ajiah entar dek studionah ben nyetting perlengkapan, marenah ngabik beberempah jhem ngebey landscape ben potrait se teng-genteng. Yanto andik semacam keleburen dhibik dek lukisan alam deri kampung halamannah, Indonesia. Ajiah bisa ngabik bektoh jhem-jheman ajher bernah ben detail-detail e delem hutan, ghunong, ben pantai, marenah ngetransfer bher-ghembher jiah dek kanvas. Keleburennah Yanto dek lukisan bahkan mareh e akoen neng komunitas seni. Ajiah menang beberempah penghargaan ghebey karyanah ben lukisannah ajiah e pamerin neng galeri ben pameran neng negherenah.


Kakanan se engko` sennenge salah settongga kebab. Arapa ma` ce` sennenga ka kebab, polana endi` rasa khas se nyaman e jhilena engko`. Engko pas entar ajhelen ka kota se engko` tao, pas teppa ngarte jhe` bede gerai kebab mukka`, engko` nyempattaghi melle. maseh regghena ongghe ben pessena engko` tepes alias mepet e dompet, engko` mun la kadhung terro, ye nyepper ghebey melle kebab. apapole kebab babarafi. Kole` bi` dhaghingnga se nyaman ruwa se laen dari kebab merk laen. ta` tao kiya ghebey engko` pecinta kebab se la bannya` nyoba` kabbhi macemma kebab, babarafi se paleng nendang soal rassa. maseh regghena paleng larang, tape geraiya paleng bannya` sa Indonesia. Jos lah.


Misallah bhein Denny Hendrik riah norok nalurinah teppak jiah, ngegelutin bal dheddhih pede pertama, pola ajiah tak kerah seterkenal setiah.Oreng tuanah se ngibeh ajiah dheddhih legenda, deri dorongan ebok bapak eng, taufik Hidayat dheddhih pemaen tunggal bulu tangkis papan atas dhunnyah, olle bennyak gelar ben nyombheng tong sittongah medali emas ghebey Indonesia neng Olimpiade Athena enem bhelles taon lambek. Dheddhih pemaen, karirrah taufik bisa e kocak paripurna, ajiah le olle apah se ajiah empe'en, juara dhunnyah, juara Asia, Piala Thomas ben medali telloh kaleh Asian Games. Tapeh bisa laen ceretannah mon pemaen asal Bandung jiah akarir dheddhih pengolah si kolek bunter, prestasi paleng tegghi pola masok skuad Timnas ben dheddhih runner up Piala Tiger otabeh paleng njek ngibeh Indonesia olle medali perak neng ajang olahraga dutaonan neghereh Asia Tenggara, SEA Games.


Ca`na berita e idntime.com ngoca` mun oreng Indonesia sabhagiyan senneng ngakan dhurin, maseh engko` benni se termasuk senneng ka dhurin. Tores se ka Indonesia kabannya`an ta` senneng ngakan dhurin polana bauna buccok ben dhaghingnga lembek. Salaenna ta` senneng ka dhurin, ternyata e sebbhutaghi kiya mun tores ta` senneng ka nangka kiya. Aria paningnga nangka sara mukka`na ben bauna ce` nyengnga`na pade bi` dhurin. Arapa tores ta` senneng ka bau nyengnga`? Mun ca`na engko` paningnga e nagharana ta` pate bauna masa`an ben kakanan apa bhai se bauna nyengnga`na alami, pera` bauna mun aghebey roti se nyengnga`. Pah rempahna sakone` ben wa`buwa`an ta` cem macem enga` neng Indonesia. Aruwalah Indonesia bannya` cem macemma.


Mun terro dhaddhi wirausaha se sukses kodhu enga' beberapa hal ye ruwa pertama kodhu endi' tekad se kuat ben yakin. Mare ruwa jhe' todus molae usaha dari nol, panengnga soghi ruwa ta' langsung ngolbu', kodhu sabbhar ajhalani prosessa. Katello' kodhu fokus ka sasaranna pasar se e tojhu. Kaempa' laten mun bharang otabe jasa pas dateng seppena. Apapole enga' kadhaddhian kasus COVID 19, kan ye ta' pera' abe'na se sara, kabbhi oreng sara. Kalema' kodhu bannya' asokkor ben lebbih loman ka oreng. Tambeh loman, biasana tambeh bannya' rajhekkena. Kaenem ye kodhu penter ngabes pasar. Ben pole nyatet se teppa' apa se lako otabe berempa jasa se la e angghuy.


ayoh sapah se norok ah kuleh lan jalan entar ka hotel Lalisa wkwkwk hote se ghaduwan tema se unik seh manorot kuleh. Arsitektur bangunannah laen rapah dhari se laennah maggih hotel bintang 4. Nah, lakar le semmoh lok eketerah se hotellah, namong manabi dhabunnah kuleh, hotel ryah reh estetika ruah roh sareng desain nah. ongghu unik sarah. bannyak jughan se promonnah ban pole aker taon nekah pasti bannyak oreng se terro ngeneppah kan ghabay cuti taonan sareng kaloarga. Pokok neka sampeyan mon taoh panjang jiwo, sampeyan lajuh ka arah entar ka Bratang ruah yeh...nah kan jyah poter balik kan. leee san le depak poter balik bedeh lampu merah, sampeyan miluk kiri lajuh loros teros ka dejeh. Degghi sakitar 300 meter, sambih ling jellingan ghi keri bedeh tolesan la lisa berna pote, wes neka hotellah. Lakar le semmoh samar manabi dhari luar. tape san neng dhalem loar biasa.


Taneyan Lanjheng areah aropa aghi roma
tradisional suku Madhura se dhelem Tanean Lanjhang Reya se andhik roma ghi
bedhe kaluarga otaba famili se ajijir ma lanjheng. Sosonannah tanean lanjhang
areya bedhe konsepbeh dhelem keluarga biasanah aghebey roma epalanjhang dhari
bare’ ka temor ariah aropa aghi uruthen dheri se tuah ka se ngodhah. Biasanah
paling bhere’ bedhe musholla salaen musholla bedhe kendhang bu obuen ternak,
dapor. Tanean lanjhang reya ekaghebay berawal dhari roma induk otabe se enyama
aghi roma toghuh roma se bhekal dheddhi leluhurrah sittong keluarga. Benyak
keluarga benyak rajhekeh mon can reng lambhe’. Tanean lanjhang mon etaon modern
la banyak se tak akonsep tanean lanjhang. se banyak ngangghuy konsep tanean
lanjhang edaerah dhisah.


Teppak kulah ghi' bedeh neng sekolaan SD neng dhisannah mba lambe' kulah neka paleng senneng manabi kulah a maen bal balan. melanah dhari jareya kuah paleng sennneg manabi a maen sareng nak kanak neng dhisah. Dari paneka kulah segghut jughan a cakancah sareng reng dhisah jareya lakar la bannyak neka kasennengan ban pole orengah neka lakar dhujen semmak. Ban sadhajana oreng e sekanjhe jareya kabenynya'an neka lakar la saleng semmak jaruah settong sareng laennah. Kuah manabi a maen neka dhari pokol satenga 4 sore sampek pokol 5 sore. Marennah shari neka, kulah lajuh entar mole lastarennah dhari a maen bareng ka'dhinto. Pokol bal balan e lakoneh ben areh kacoale areh Kemmes.


Ani ben Ria deri sebulen sebelunnah le mareh melleh tiket gebey negguh konserrah Tulus e Sorbejeh. Ani  ben Ria lakar sennneg dek penyanyi se anyamah Tulus, pas keteppak'en konser se bedeh neng Sorbejeh neng areh Sabtoh preian kantor. Argenah tiket konserrah per oreng se biasa jiyah seratos seket ebuh (150.000), Sabtoh sore riyah, Ani ben Ria le adhenden gebey mangkat neng konserrah Tulus. Bennyak oreng se padeh terro ajhelling Tulus anyanyi. Konserrah jiyah abittah korang lebbi duek setengah jem. Tulus mon anyanyi lakar nyaman ben lirik lagunah gebey menyemangatagih oreng se ngeding, tappak konser e molaen oreng se negguh benyyak se teriak ajhelling Tulus. Ani ben Ria lok kastah negguh konser riyah polanah konser riyah le edentek deri jeuh areh.


Taon anyar la dateng. Neng aher taon engko' senneng ce' sennengnga. Marghana oreng se engko' sennengnge neng dalem olahraga areya narema piala. Neggharana mennang ebbal sadhunnya. Alaban Prancis neng bakto final. Oreng jiya anyama Messi. Orengnga kene' ban kattel dalem negghu' ebbal ban ngiring ebbal. Messi areya omorra la dapa' ra-kera la tello polo lema'an. Maske omorra toa, Messi bisa mamella' matana oreng se ngangghep Messi reya sape toa. Messi maske toa jiya, sokona ghi' andi' bannya' kalebbiyan. Sokona Messi areya padana perreng keles se tegghel dhing ekol-pokolaghi ka keddhung. Messi, neng taon setiya la merri' kapartaja'an bannya' ka oreng jha' dhibi'en ghi' bisa maen ban pagghun senga' Messi sabbhanna. Tape aherra, neng lomba piala dhunnya taon-taon dateng areya, Messi la ambu ta' maen. Omorra toa ghallu.


Senam riyah olahraga se gerakagih bhedhen se bedeh musik otabe lagu. Senam riyah biasana sereng elakone pas gik ghulagguh makle semangat. Senam biasanah bektonah 15-30 menet. Senam se lebur mon lagunah kiyah lebur, deddhi namba semangat. Biasanah mon oreng senam riyah elakone bennyak oreng ben bedeh pemimpin senam. Degghik reng-oreng neroh gerakan deri pemimpin senam. Gerakan nneg senam riyah andik gerakan seng terator. Senang reng-bereng bisa ngedetangagih rassah bungah dek ateh. Selaen jiyah senam bisa memperkoat tulang, ngelancaragih dereh neng bhedhen. Senam seng sereng elakoneh riyah Senam SKJ (Senam Kebugaran Jasmani) biasanah nak-kanak sekolah kiyah norok senam riyah. Mayuh mon terro bhedhen sehat pas molaen senam ajek kancanah makle lebur pas senam.


Koca’en oreng, andi’ dong–odong areya ontong. Lakar la iya. Dong–odong areya bisa keya ghabay pa’–tompa’en na’ kana’ kene’ se terro sennengnga. Cokop majar duwa ebu ropeya, la tobuk. Dong–odong ajiya bhakal ngeba na’–kana’ alembek neng dhisana. Ka bara’ ka temor. Biasana dong–odong areya bada salonna. Dhaddhi soperra kadhang nyettel nyanyean dangdut otaba dejeyan koca’en na’–kana’ sateya. Se nompa’ bada keya se get–jogedhan. Bada keya se la towa lakar la senneng anyanyi. Bada keya se sampe’ ajoget. Ta’ mekker ka reng–reng oreng se bada neng ghir–pengghir, se bisa jhelling oreng nompa’ dong–odong. Epaelang ngara rassa todussa ma' sampe' dhaddhi se atandhang neng dong–odong.


Tenggeng aropa' aghi kakanan se ngandung karbohidrat kompleks se kadar ghulenah rende. Ngakan tenngeng riyah abherri' rassah kennyang se bek abit kiyah. Mangkanah jiyah tenggeng aropa'aghi otabeh ghu' ghenggu' se bisah makennyang padeh so nase'. Salaen jiyeh tenggeng bennya' manfaatteh ghebey bheden. Se pertama, tenggeng bisah sebagai somber energi polanah tenggeng reya ngandung kalori se tenggih tapeh rende lemak ben kolesterol. Se kaduwe', tenggeng sebagai somber serat artenah tenggeng bisah matoron tekanan dere, ajege kolesterol, ben alancar aghi pencernaan. Salaen jiyah, tenggeng ngandung vitamin K so B kompleks se bhegus ghebey bheden. Deri paparan riyah tantonah kita bisa narek kasimpulan jhe' tenggeng bennya' manfaatteh. Deddih majuh ngakan otabeh aghu'-ghenggu' tenggeng ghebey kasehatnah bheden.


Palemanan sekolah berik Dimas gik nyepper entar dek lapangan futsal. Berik lakar molenah pokol settong, acara lomba futsal jiyah pokol duek siang. Semarenah ngakan ben sholat duhur dimas langsung entar dek kassah. Dimas entar negguh kancanah se tanding futsal. Dimas mangkat keempak bik kancanah. Dimas tojhuk semmo neng adek, edhissah bennyak kiyah oreng se negguh futsal, rata-rata lakar nak-kanak sekolaan. Senyatanah Dimas kodunah norok tanding gabung bik tim riyah, tapeh gik minggu berik DImas labu deri sepeda motor pas sokonah lokah lok bisa egebey aberkak, aherrah setiyah DImas keng bisa mberrik semnagat ben negguh kancanah se tanding futsal sambih aduweh mander tim jiyah menang olle juara.


E Jhumiang ekennal kalaban bukit kosambhi maso pengghir serenga, tape bada kennengngan to-bato se mon ekaghabay to-fotowan rassana bhaghus ban maloppa bakto. Bakto abhareng reng bini' se ekasennengnge enga' filem India. ghi'-tegghu' tanang tako' labu ka aeng tase'. kennengnganna se ta' pate ramme namba kabada'an romantis ban sajan mabhunga ate. Kennengngan reya bada teppa' ebabana tengghina banne eyattas otaba pengghir serenga. Mon ka Jhumiang maso pacar pagghun nyepper ka Kennengngan jiya kaangghuy afoto. sanajjan segghut tape ta' egharassa tobuk. kadhang abhareng kanca se pada abhareng pacarra sambi teghante se afoto ejiya. Kadhang sambi amain aing tase'. poko'en bhungana tada' pada


Bannya' oreng pas adhaghang ngalami kadhaddhian rogi. Enga' pas taon 1998 kabbhi bharang ongghe, tade' se ta' ongghe'e. Termasuk usahana reng tuana engko' ye ajhual ghuringan tahu petes ben tahu isi. reeghena e taon 1991-1997 ruwa ye paleng larang la Rp 200 rupiah. Pas krisis moneter, rupiah anjlok ka 20 ebu sadolarra. Ghile ongghu, dari regghe Rp 200 pas nyakalean dhaddhi Rp 500 pas Rp 1000,00. Ye tade' se melle sampe' sabulan epatoron la, pokok tahuna ye se obusa. Marena pagghun rogi bitonganna. Minyak ghebey ghuring regghena sa langngi'. Ambu nyakalian pas, pokokna kabbhi pengusaha la 90% bisa ekoca' obus. Malarat kakabbhi, tape tang Bapak pas kateppaan nyoba tes Pegawai Negeri Sipil, ma' ye sokkor etarema. Pendhe lah bedenrajhekke laen, maske ta' raja enga' ajhualan.


Salah settong cara mun abe` terro hiburan otabe maelang sompekka pekkeran ye nengghu film. kabannya`an ta` nengghu omor, mun la nyamana film riya apapole aktingnga bhagus bhakal etengghu oreng bannya`. Sampe` kadhang loppa ka kalakoan. Bede se tagher dari lagghu sampe` ka sore otabe malem ye negghu film. Bisa lebat laptop otabe HP otabe ye TV kiya. Tape bede kiya se nengghu rang bharang bi` sakancaan ben bi` keluargana kiya. Apapole mun negghu abharang film neng beskopan otabe neng bengkoan. Tambeh lebur. Kadhang acerreng mun filmma tepa` film aksi otabe film horor. Kadhang ye bede se sampe` nangis sakeng menikmati filmma jeriya. Pokokna leburlah nengghu film.


Selanjutteh nomor tellok jiah komponen jenis produk. Komponen riah termasuk komponen se kodhu bedeh. Tebhenah target pasar bisa taoh produk produk apah bhein se e taberin dek mereka. Misallah mukkak toko online produk kecantikan. Contoh kalimat deskripsi toko online shop se essenah informasi produk, ajiah "pusat skincare ben kosmetik neng Indonesia se nyediaaghi bennyak merk". Keempak jiah alamat. Selaen tellok neng attas, parloh kiah e tambaen alamat otabeh lokasi pengereman produk. Sebutaghi kiah lokasi toko fisik mon lakar bedeh. Tebhenah bisa namba kredibilitas toko. E samping jiah, ghebey pelanggan se terro nyareh toko bik lokasi pengerem paleng semmak bik romanah bisa manfaataghi fitur riah.


Serah se ok onengah kota malang ? e sebbhut jughan kota Apel, kottah cellep ban sebudhann laennah amargha kabannya'an objek wisata neng e ka'dhinto. Salah settongah engghi paneka Pujon Kidul se a lettak neng 30 km dhari kottah malang dhibi'. Dhisah wisata Pujon kidul bisa e lebedhin neng pansaponapan akses alternatif neng kottah Malang. Pertama, manabi sampeyan mangkat dhari JL. Ir. Soekarno berarti sampeyan ngalebedhin jalan salanjhang 38.5 km ban bhakal ngakan bhakto 2.5 jam an, manabi lebhat neng lawang sampeyan ngakan bhakto sakitar 2 jam. tape manabih lebhat neng jl. trunojoyo paleng keng coman  1.5 jam an. Daddhi tinggal lebhat neng ka'dhimmah bein bisa.


Neng delem Mobil perjhalanan ka Sidoarjo paneka kulah sambih nengale tv tor radio se ampon la a konnek ka sinyal jaruah sareng ramah. Akherrah kulah salanjhanga jhalan neka adha kandha sareng ramah sambil nengale radio melana sajhen maraggeh kamjuan teknologi samangken. Kulah neka nengale manabi samangken neng Jepang ryah la ampon badha robot se bisa nyeptaaghin robot sekaleh. Saenggha kulah cengngeng ruah nengalennah, masak badha robot ngebey robot. Berarti mon kadhineka jago ruah robot juah bisa nyeptaaghin robot jughan se lebbhi sae. Padahal kamampoan manossah ghu tak lebbhi jago, anapah mak bisa e koasaaghin robot ghi. Ramah kulah dele agellek ngelkel ngeding berita jaruah.


Cimol se melleh neng adek'en alun-alun riyah argenah ngodeh 200 ropiah perbiginah. Cimol se gilok eguring riyah kennek bunter se egebey deri tepong kanji. Bentuk'en cimol riyah bulet nek-kennek pas abek ngembang diddhik  mon mareh eguring neng minnyak panas. Berrnanah cimol riyah pote gering. Rassah aslinah cimol riyah cia mon gilok eberrik bumbu. Mon mareh epasangen bumbu kaden keju se accen, masako, balado otabe bubuk cabbih mon terro peddhis pas nyaman. Cimol riyah neng luarrah krispi keng neng delemmah kopong, ngakan cimol riyah nyaman lok liak pole mon ekekkek. Mon oreng ngakan cimol riyah pas dhujen. Tapeh mon ngakan cimol riyah lok olle nyak-bennyak ben sereng gelluh, polanah bumbu gebey cimol riyah lok pateh beccek dek kesehadhen manossah.


Salaen tokang poto kakanan, bada keya tokang noles kakanan. Lakona ghun noles apa se bada neng kakanan. Tamaso' da'ramma carana kakanan jiya la dhaddhi. Tokang noles ajiya bisa keya noles neng google. Ngennalaghi kakanan se cem-macem. Kakanan se bada neng Indonesia otaba Madhura. Pada bi' tokang poto. Keng ghun tokang toles areya lakona ghun noles. Tada' pole se ekalako. Ta' bannya' lakar se tao jha' tokang toles areya lakar bada kalakowanna. Keng polana ta' pada bi' kalakowan se laen, se ekennal bannya' oreng. Lakar bajaranna ta' raja mon ghun tokang toles reya. Keng ghi' bannya' oreng se alako reya polana alako keng sambi neng-sennengngan. Bada rassa se laenan dhingla alako ghabay senneng dhibi'en.


Engko' ta' senneng monla esoro ajhamo ekaghabay dari buwa pace. Dhadhing pace andi dhaghing se bak leca' ban andi' bau se tajhem. Maske pace bisa ekaghabay tambha, engko' pagghun ta' senneng. Lamba' engko' toman epaksa ngenom. Engko' ta' enda' keng epaksa. Epaksa pas ecekkoghi bi' Emma'. Ta' abit samarena jhamona maso', essena tabu' noro' kalowar dari colo'. Ta' kowat ka bauna. Mon kake terro taowa khasiyatdha, bi' engko' ebala'enna. Buwa pace areya bisa masehadhan ka jantong, bisa ngorange solessowan, masehat ka ate, mabaras panyaked asam urat, majherneng kenga'an, bisa eyangghuy mon arabahda kole'en, ban bannya' macem laenna. Kake bisa ngangghuy jhamo jiya mon andi' panyaked se engko' sebbhut jiya. Kake bisa campor buwa pace se mare ekala' dhadghingnga bi' ghula. Keng jha' nya'-bannya' ghulana. Mon andi' serrowan dhing ngeding bau se tajhem, kake bisa sopet elongnga bi' tanang. Ma' le ta' epakalowar pole jhamona se maso' dalem tabu'en. Ya mon terro lekkasa baras, ya kodhu paksa.


Se biyasa eyangghuy oreng mon amaen Volly areya ebbal volly se bento'en bunter. Arowa biyasana abarna koneng kapodhang ban bhiru mangsen. Bada nyama merk neng ebbal jiya. Ebbal jiya eyangghuy oreng amaen volly sabannya' ennem oreng. Amaen volly arowa kodhu bada jharing tengngana. Dhing bada ebbal lebat dari jharing jiya, sala settong pemaen kodhu nokol ebbal jiya ka kennengngenna muso. Monla dalem tello kale muso otaba pemaen ta' bisa mamaso otaba ghante kennengngan, arowa tandhana ebbal ta' bisa eyangghep dalem amaen. Ebbal arowa epokol kodhu ta' lebbi dari tello kale pokolan. Dhingla lebbi, pagghun etope bi' wasit. Eyangghep mare. Eppal areya bisa epokol bi' apa'a bhai. Bisa keya ngangghuy soko, tanang, ban cetak.


Menu campir lorjhuk riyah essenah lontong, dheghing, lorjhuk, cambe kenik ben kaddheng bedeh angghuy tolang. Kakanan riyah aghuy koa kaldu dheding, dhedih rassanah gurih ben kuanah abek benning polanah tak angghuy santen. Oreng biasanah ngakan ben e sajhiaghi moso lotnong tapeh bedeh kiyah se tak dhujen lontoh, e kakan anghuy nasek. Nak ghenna'en riyah biasanah e berrik cengi moso perasan jeruk nipis. Ben e sajhiaghi angak polanah mon tak angak bisa ngendhel lemak dheri dhegingah. Saporsi biasanah e arghein 10 ebuh sampek 15 ebuh. Ariyah mon argeh bherung ghir lorong, mon lorjhuk la masok ka hotel otabeh resto larang, amonyih pettok lemak ebuh.


Jojo lakoh telah maloloh bhejeng polanah mlarat se jhege'eh bu-sbbhu ghebey bhejeng sobbu. Joj senyatanah la serring e beelein engak jeriyah, tapeh lakar mlarat ghebey jhegek pagi polanah bektoh malem tak langsong tedung. Jojo biasanah ghik ngobrol ghellun moso kancah sekamarrah ning pondhuk riyah. Tak abit dheri jojo ning podhuk, jojo olle kabher mon ayanah meninggal polanah kecelakaan bekto dhelem parjhelenan moleah ka roma dheri jebeh tenga. Jojo pas terros engak sarah dhek nasehat terakhir se e berrik taoh ayanah mon bisa tak tellat ghebey bjeheng 5 bektonah. Sampe Jojo la akabin ben andik anak satiyah, Jojo tak loppaen moso nasehat ayanah jeriyah.


Entar akelenjer dek kennengan wisata alam ajiah parloh e lakonen sesekaleh. Benne keng metadek pesse, tapeh akelenjer kadik jiah andik manfaat kita dek abek dhibik. Otamanah mon entar dek pantai. Sala sittong manfaatteh ajiah bisa noronaghi stres ben depresi. Ghebey oreng se andik aktivitas padhet bik hiruk pikuk kottah se tentoh bhein rentan ngalamin stres, akelenjer dek pantai bisa dheddhih solusi se bhagus. Ariah bisa ghebey ngelanaghi stres delem abek secara positif. Reng-oreng bisa ngerassaen sensasi rileks teppak aburjhek neng attaseh amparan paser pantai se luas. Sittong riset ngungkapaghi jhek bernah aeng tasek ben langngek bhiruh bedeh hubungannah bik kasehaten.


Liburen ka pantai biasanah e kasennengih nak-kanak polanah bisah amain aing sapuasseh ben amain paser pantai. Ning Mekassen bede pantai se lakoh e detengih ghebey liburen keluarga, nyamanah pantai jumiang. Pantai Jumiang bede ning Jl. Raya Bunder, Pademawu, Pamekasan. Retribusi masok pantai ghun majer pesse parkir lema ebuh ghebey mobil ben mobil 2 ebuh. Ning delem pantai benyak oreng ajhuelen kakanan. Oreng se andik bherung biasanah andik jeddeng kiyah se e sewa aghi. Mon anghuy jeddengah ghebey mandih itabeh a kemmi, oreng kareh majer retribusi toilet. Oreng se ajhuelen e dhelem kiyah biasanah ajhuel rojhek se angghuy pettes madhureh ben ghennak so aing nginommah.


Plank aropaagih lateyan se gerakannah eloakoneh kaangghuy ajhegeh posisi bhedhen kaden tolak angkat delem bektoh se etentoagih. Plank riyah gebey ngelateh otot neng bhedhen. Plank riyah ngegunaagih lengan bebeh gebey nahan gerakan keng lok dorong bhedhen neng attas kaden oreng push up. Mon oreng se andik tabuk buncit ben pinggang rajeh bisa lateyan gerakan plank riyah makle tabuk deddhih rata ben pinggang kennek. Gerakan riyah beccek  mon elakoneh ben areh. Mayuh ca-kancah molaen plank riyah maksimal se areh duek menet ben areh. Olahraga riyah cek cocok'ah gebey oreng se diet gebey mengoros bhedhen. Olahraga riyah beccek elakoneh gulagguh jegeh tedung otabe lem-malem segilok'en tedung.


Manabi lambha' dhabunnah ustadzah tepak bhakto kaula ghi a sekolah Madrasah ka'dhinto. Toman kan sala settong ustadzah jareya adhabu, manabi pa apah elmo se etoles sampeyan paneka e becah sareng oreng ban oreng jareya ngalakone tor kabukka' atennah amargha tolesannah sampeyan jareya, aneka bhakkal daddhi settong kamoljaan ban daddhi elmo se bermanfaat ka sadhajana oreng. Daddhi molae dhari ka'dhinto kaula senneng sarah. ngebey tolesen ban segghut e upoad neng instagram ban pole bannyak se senneng sareng tolesannah kulah jareya. Alhamdulillah bannyak jughan se ngerem pesan se ngocapaghin sakalangkong dha' dhan kulah akherrah dhari paneka kaula rajin mosting tolesan motivasi ban inspirasi jaruah.


Paleng nyaman mon tada' lakona aghabay laola dari apa se bada e dapor pas ekakan eyada'en tv sambi nyongngo' filem panda'. biyasana engko' aghabay nase' ghuring kalaban tellor se bannya'. ngangghuy kecap ban barnana nase'en kapan la dhaddhi ta' pate celleng. rassana abak manes tape seddha'. poko'en nyaman. sanajjan ke' lake' tape engko' lebur alaola dari bahan se bada e dapor. ta' lowang pesse, bisa makennyang ban tantona sehat polana Ojang ban plappanna ngadhuni dhibi' dhaddhi ta' ban-saromban otaba tabannya' ghallu micinna. mare aghabay nase' ghuring pas ekakan ayada'en tv. nyongngo' FTV biyasana neng SCTV molae dari lagghu kantos siang bada pole kalaban bhul-ombhul laen


Benyak oreng se lebur a wisata ka alam, engak pantai, hutan otabeh ka ghunong. Benyak se lakar rutin ben sering, bede kiyah se ghun rang-rang entar misal setaon sekalean. Mon a wisata ka alam lakar bede bendherreh mon nyambih bekal kakanan dhibik anghyu tempat makan otabeh aghuy rantang. Otabeh mon terpaksa kodhu melleh, melleh kakanan se e sajhiaghi anghyu pereng otabeh mangkok. Ariyah makle ngorangi sampah se bede ning kennengan wisata. Mon kennengan wisata benyak sampah, apapole sampah se e buweng ben saromben riyah maghebey tempat wisata tak lebih pole polanah kotor. Mon terpaksa kodhu a jhjen, pasteaghi muang sampah ning tempat sampah.


Manabi sampeyan alan jhalan ka Bhangkalan ghi pasti paham mon Bhangkalan ka'dhinto kennengah Bhibik ban se paleng terkenal jareah ghi Bebek Sinjay. Nah kabadhaa'an bebek sinjay ka'dhinto daddhi sala settog hal se paleng e arepaghin sareng reng loar kottah Bhangkalan ban aneka dadhi aghin le ollennah dari kottah ka'dhinto. manabi reng Jhaba kabanya'an entar ka Bhangkalan jareya keng terro ngarassaen nyamannah bebek Sinjay. Lok coman reng Sorbhaja bisaos namong kabadha'an bebek sinjay neka la ampon kasohor ka sadhajana nusantara. ban daddhi aghin sala settong kakanan khas tor le ollennah manabi dhari Madhura. Oreng madhura epon se dhari bara' dhari laok, dejeh tor temor sekalean ghi anabi terro nasi bebek kabannya'an nase' bhibhik jareya se e. sareh coman Sinjay bisaos. Daddhi, sampeyan ampon la ngarassaen napah bhunten ?.